Ўзбекистонда баъзи одамлар терактлар тайёрланаётгани ҳақида тарқалган турли ёлғон-яшиқ маълумотларга ишониб қолишмоқда\n07:36 / 11.12.2015\nОхирги кунларда Мисрда уриб туширилган Россия самолёти, Париждаги оммавий қотилликлар билан боғлиқ воқеалар шак-шубҳасиз барчани бефарқ қолдирмади.\nТеррорчиларнинг бу ваҳший қилмишларини инсониятга қарши жиноятдан бўлак бошқача ном билан атаб бўлмайди. Уларнинг оқибатлари у ёки бу даражада бутун дунёни ларзага солди.\n“Terror” сўзининг лотинчадан таржимаси – қўрқув, даҳшат маъносини беради. Тараққий этган давлатларда бомба портлаши, самолёт олиб қочилиши қурбонига айланиш эҳтимоли тан олиш керакки, катта эмас. Бироқ террорчиларнинг бундан кўзлаган асосий мақсади – бутун давлат, бутун қитъа бундай терактлардан кейин хавфсираш асирига айланади, ўзини доимий хавф остида сезади, хавотирини йўқотади.\nШунда терактлар жамиятдаги вазиятни беқарорлаштиради, ваҳима уйғотади.\nБу муаммони тадқиқ қилганларнинг таъкидлашича, террорчилар ўз ҳаракатлари оқибатида юзага келадиган жамиятдаги норозиликларга таянади, бу норозиликлардан кейин фуқаролар хавфсизлигини гўёки таъминлай олмаётган ҳуқуқ-тартибот муассасалари ва ҳокимият органларига айбловлар қўйилади. Ана ўшанда улар аҳолини қўрқув ва ишончсизликда ушлаб, вазиятни бошқармоқчи бўлади. Бундай вазиятда одамлар ташвиқот олдида заиф бўлиб қоладилар. Одам олинаётган маълумотга тўғри баҳо бера олмайди.\nАхборий террорчилик миш-мишларга таянади. Интернет ва смартфонлар асрида “ақлли” техника террорчиларга қўл келмоқда. Париждаги терактлардан кейин миш-мишлар бу техника ёрдамида бирданига кўплаб давлатларда тарқала бошлади. Петербург метросида бомбалар портлаши ҳақидаги миш-мишлар биргина бир парча қоғозга ёзилган ёзувларга асосланиб тарқатилди. Гўёки терактлар тайёрланаётгани ҳақидаги гапни бир аёл бошқасига айтган. Бу “хабар” миш-мишлар тарқатишдан ҳам тоймайдиган “LifeNews” телеканали орқали эфирга узатилгандан кейин, бошқа нуфузли каналлар орқали ҳам тарқатила бошлади. Худди шунга ўхшаш аноним тасдиқларга асосланган сохта хабарлар Москва ва Россиянинг бошқа шаҳарларида тарқаб кетди. Ижтимоий тармоқлар ва “WhatsApp” орқали қозоғистонликларга Остонада терактлар тайёрланаётгани ҳақидаги хабарлар кела бошлади. Одамларга кўчаларга чиқмаслик, янги йилни нишонламаслик, болаларни мактабга юбормаслик айтилди. Қозоғистон полицияси бу миш-мишлар ёлғон эканлигини айтиб, одамлар орасида юзага келган ваҳимани тинчлатди ва ҳозирда бу миш-мишлар тарқатувчиларини қидирмоқда.\nБундай хабарларни бошқаларга тарқатаётганлар ўз ҳаракатлари билан террорчиларга кўмак бераётганларини англашлари керак. Биринчидан, ваҳима солинади. Иккинчидан, ҳуқуқ-тартибот муассасалари ходимларига ҳақиқий террорчиларни қидиришларида халақит беради. Учинчидан, барча бундай хабарларга жавоб беришга мажбур бўлган тезкор гуруҳлар сохта воқеа жойига чиққанларида, уларнинг фавқулодда вазиятларда ҳаракат қилиш алгоритмлари террорчиларга аён бўлиб қолади. Бу ахборот эса террорчиларга фақатгина қўл келади.\nТошкентдаги “МегаПланет” савдо маркази ва Олий Мажлис биносига ИШИДнинг қора байроқлари осиб кетилгани ҳақида миш-мишлар тарқатилди. Бу ёлғонларга ишонувчи одамлар ҳам топилди. Биз Тошкентда яшаб, парламент биносига кимдир ҳаттоки шунчаки яқинлашишга уриниб кўра олмаслиги, унинг ёнига шу заҳоти навбатчи милиционерлар югуриб келишини била туриб, шу ёлғон-яшиқларга ишониб юрибмиз.\nБундан ташқари, ижтимоий тармоқларда 17 ноябрда Боровский номидаги тиббиёт коллежи ёнида портловчи моддалар билан жиҳозланган “Нива” машинаси топилгани ҳақида миш-мишлар тарқатилди. Бу миш-миш бир ондаёқ ижтимоий тармоқлар орқали тарқалиб, уни баъзи интернет-ОАВлар “сенсация” ёрлиғи остида чоп этишди. Бунинг исботи сифатида ҳаттоки бир неча милиция машиналари тасвири бўлган суратларни ҳам чоп этишди.\nБироқ, ҳеч ким бу кўчада биттамас, иккитамас, балки ўнталаб махсус машиналар, юк машиналар туриши оддий ҳолат эканлигини эслатиб ўтишни жоиз деб ҳисобламади, чунки бу кўчада Тошкент шаҳар ички ишлар бошқармаси жойлашган. Бу бошқарма автопарки ихтиёрида бу техниканинг барчаси бўлиб, улар баъзида гуруҳ бўлиб ҳаракатланади ва ана шу ҳолат суратларда акс этган.\nИжтимоий тармоқларда бундай уйдирмалар онгсизларча қабул қилинаверади, шунинг учун бу тармоқларда “миналаштирилган” машиналар, бино ва кутубхоналар ҳақидаги миш-мишлар деярли ҳар куни пайдо бўлмоқда. Баъзилар ҳаттоки “уйда қолиш хавфсизмикин?”, дея ўзларига савол бера бошладилар.\nУларга биргина жавоб бериш мумкин, хавфсиз эмас! Чунки баъзи одамлар уйларида биқиниб олиб, навбатдаги миш-мишни тарқатиш учун интернетда турли ёлғон-яшиқ хабарларни қидириш билан машғуллар.\nСўзимизнинг интиҳосида шуни айтмоқчимизки, огоҳлик бугунги кун талаби, лекин турли уйдирма, ёлғон маълумотларни бирор-бир ишончли далилларсиз “ҳазм қилиш”, уларни тарқатиб, одамлар орасида ваҳима, ғулғула солиш фаросатсизликдан бўлак нарса эмас.


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Шоҳруҳ Хонни туғилган куни билан табриклаш учун бутун дунёдан минглаб мухлислар уйи олдида йиғилишди (Фото+видео)\t10:51, 03 ноябрь 2016\tБолливуд қироли Шоҳруҳ Хон 2 ноябрь куни 51 ёшини қаршилади. Машҳур ҳинд актёрини табриклаш учун бутун дунёдан минглаб мухлислар унинг уйи олдига йиғилишди. Шоҳруҳ Хон ўзининг ижтимоий тармоқдаги саҳифасига ушбу ҳолат акс этган видео ҳамда селфисини жойлади. У мухлисларига қарата шундай сўзларни ёзди:\nШоҳруҳ Хон 1965 йилнинг 2 ноябрь куни Деҳлида мусулмон оиласида дунёга келган. Унинг отаси Тож Муҳаммад Хон Ҳиндистон мустақиллиги учун ҳаракати фаоли бўлган. Актёрнинг онаси Латиф Фотима генерал-майорнинг ўгай қизи бўлган. Актёрнинг катта опаси Шаҳноз. Шоҳруҳнинг 15 ёшида отасидан айрилган, у саратон касаллигидан вафот этган. Яна 10 йилдан сўнг эса актёрнинг онаси ҳам оламдан ўтган. Шоҳруҳ ота-онасини жуда эъзозлагани сабабли бу воқеалар унга жуда катта зарба бўлди. Уларнинг ўлими унинг ҳаётидаги энг катта йўқотиш. 1986 йилда Шоҳруҳ Хон коллежга кириб иқтисодиёт йўналиши бўйича бакалавр даражасини олди, кейин оммавий коммуникациялар бўйича магистрлик даражасини олди. Шундан сўнг у ўз фаолиятини Болливудда синаб кўришга қарор қилди ва Деҳлидаги миллий драма мактабига кирди. 1988 йилда актёр телесериалда ўзининг илк бош ролини ўйнади. 1990 йилда Шоҳруҳ ўзининг болливуд фильмидаги илк ролини олди — «Кабаре раққосаси». Ушбу картина устида иш чўзилиб кетгани сабаб, 1992 йилда экранларга «Телба муҳаббат» фильми чиқди. Иккинчи даражали роль бўлишига қарамай, у “Энг яхши эркак дебюти” номинациясида Filmfare мукофотига сазовор бўлди.


Путин: Нефть қазиб олиш кўламини музлатиш бўйича келишувга эришиш эҳтимоли юқори\nВладимир Путин Лимада ўтган APEC саммитида. 2016 йилнинг 20 ноябри.\nРоссия президенти Владимир Путин нефть ишлаб чиқарувчи давлатлар ой охирида ишлаб чиқариш кўламини музлатиб, пастлаб кетган нархларни баландлатиши эҳтимоли юқори эканлигини таъкидлади.\nОПЕКка аъзо ва аъзо бўлмаган давлатлар, жумладан, Россия нефть қазиб олишни қисқартириш бўйича келишувни якунлаш учун 30 ноябрь куни Венада учрашади.\n20 ноябрь куни Перуда Осиё ва Тинч океанида иқтисодий ҳамкорлик қилиш бўйича бўлиб ўтган саммит якунида Путин “ОПЕКдаги ҳамкорларимиз биздан кутаётган ҳамма нарсани амалга оширамиз. Хом ашё ишлаб чиқаришни музлатиб қўйиш биз учун муаммо эмас”, деди.\n“ОПЕК билан юзага келган қарама-қаршиликлар аллақачон бартараф этилмаган бўлса, уларни бартараф этиш мумкин”, дея қўшимча қилди президент.\nСентябрь ойида ОПЕКка аъзо давлатлар нефть нархларини ошириш илинжида ишлаб чиқариш кўламини озайтириш бўйича датлабки келишувга эришган эди. Нефть нархлари 2014 йилнинг ўртасига солиштирганда 60 фоизга арзонлаб кетган.\nДунёдаги энг йирик энергия экспорт қилувчи давлат бўлмиш Россия нефть нархлари тушиши ҳамда Украинадаги ҳаракатлари ортидан унга қарши жорий қилинган санкциялар келтириб чиқарган кризисдан чиқа олмай қийналмоқда.


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Котлет тайёрлашнинг 4 усули!\t12:54, 19 сентябрь 2016\tПишлоқ билан янада мазали!\nКерак бўлади: 600 гр қийма, 150 гр пишлоқ, битта пиёз, бир дона тухум, 1 чой қошиқ картошка крахмали, қовуриш учун ўсимлик ёғи, туз, нон талқони. Қиймага майда тўғралган пиёз, тухум, картошка крахмали ва қирғичдан чиқарилган пишлоқни қўшинг. Туз солиб аралаштиринг. Сўнгра 30 дақиқа музлатгичга қўясиз. Қовуришдан олдин, кераклича шакл бериб, нон талқонига билаб олсангиз кифоя. Пишлоқ қўшилгани ҳисобига котлетлар жуда майин ва мазали бўлади. Картошкалигига нима дейсиз?\nКерак бўлади: 1 кг картошка, 2 дона тухум, 2 ош қошиқ сариёғ, битта пиёз, 100 гр қийма, туз, мурч, қовуриш учун ўсимлик ёғи. Арчилган картошкаларни тузли сувда қайнатиб, сўнг пюре кўринишига келтиринг. Қиймани сариёғ солинган товада қовуринг. Пюрега тухум, туз ва мурчни солиб, яхшилаб аралаштиринг. Сўнгра қўл кафтига ёйиб, ичига қиймадан соласиз. Масаллиқдан котлет ясаб, ўсимлик ёғида ҳар тарафини қизартириб олсангиз кифоя. Гулкарамдан ҳам бор!


— Эҳ миягинам, бахсдан 15 минут сўнг берган фикрларинг учун минг балли!\nКичкинагина болакай йўлда кетаётиб ўзича қўшиқ айтаяпти:\n— Оҳ, энди сени ўзганинг лаблари эркалайди!\nБир йигит уни эшитиб деди:\n— Нима севган қизинг ташлаб кетдими?\n— Йўқ... Чупа-чупсимни йўқотиб қўйдим...\nПештоқида «Кўнгил сирингизни гул ёрдамида изҳор этинг!» шиори осилган гуллар дўконига бир йигит кирибди.\n— Менга бир дона атиргул беринг, — дебди у сотувчига.\n— Атиги биттами?\n— Ҳа... Мен жуда камгапман!\nДастурчи дўстига шикоят қилибди:\n— Кеча яна ухлашга бугун ётдим.\nМенинг ҳаётим сценарийсини ким ёзганини билмайманку, лекин унда аниқ кулги ҳиссиёти мавжуд.\nАфанди компартия аъзоси бўлибди. Хотини сўрабди:\n— Дадаси, мен унчалик тушунмадим. Партия аъзоси бўлиб нима иш билан шуғулланасиз?\n— Агитация ва пропаганда ишлари билан-да!\n— А, нима у? - тушунмай сўради хотини.\n— Ҳмм, қандай тушунтирсам экан... Фараз қил, кўчада бир чиройли аёл кетяпти. Мен бориб, унга мен билан бирга юришга даъват қилсам — бу агитация, агар у кўниб, менга эргашса — бу пропаганда бўлади. Тушундингми?\n— Сал тушунмаган жойим бор... Агар мен кўчада кетаётсам, бирор нотаниш эркак келиб, мен билан агитация ва пропаганда ишлари олиб бормоқчи бўлса, мен нима қиламан?, - деб сўрабди хотини.\nШунда Афандининг аччиғи келиб:\n— Сен яхшиси сиёсатга аралашма, хотин!, - деб жавоб қилибди....\nУчта йигит паркда борарди. Олдинда эса бир чиройли қиз мини юбкада кетаётган эди. Орқадаги йигитлардан бири:\n— Агар шу қиз бир кеча мен билан бўлса, 50 000 берардим, - деса\n— Нима деяпсан? Мен 100 000 берардим, - дебди.\nШунда учинчи йигит:\n— Йўқ, бунақа чиройли қизни кийинтириш, ресторанга обориш керак, машина обериш керак, - деса\nҚиз орқасига бурилиб:\n— Учинчи бўлиб гапирганларингиз қайси бирингиз?, - дермиш.\nБир одам узоқ вақт комада ётиб, касалхонада ўзига келибди.\n— Хайрият-эй, дадаси ўзизга келдизми, аҳволиз яхшими?\n— Хотин мен неча кун ётдим?\n— Уч кеча-ю, уч кундуз ётдиз.\n— Шунча пайт олдимдан кетмай ёнимда ўтирдингми-а?\n— Ҳа, дадаси бошқа қаерга ҳам бораман, сизи ёнизда ўтирмасам хотин бўлиб нима қилиб юрибман?!\n— Ҳамма оғир дамларда ёнимда бўлдинг, эсингдами яхшигина ишимдан бўшатишганда ҳам менга далда бергандинг, мени душманларим калтаклаб кетганда ҳам ёнимда турдинг, бизнесим банкрот бўлганда ҳам ҳеч қаерга кетмадинг, соғлигим ёмонлашганда ҳам узоқлашмадинг, биласанми ҳозир мен нима ҳақида ўйлаябман?\n— Нима ҳақида дадаси(мағрур юмшок овозда)?\n— Сен ёнимда бўлсанг, менга фақат бахтсизлик келаябди.\nАфанди ҳар доим Бойваччани мот қилар экан. Мот бўлишдан зериккан бой хотинидан маслахат сўрабди.\n— Ҳамма казо-казоларни самоворда ош қилиб чақиринг. Афандини 10дақиқа кечроққа айтасиз. Афанди келганида ҳаммани олдида:\n— "Афанди турсигими ювиб қўйдизми?" - десангиз мот бўлади.\nБой хотини айтганидек қилибди. Ҳамма ўтирган вақтда Афанди кириб келишига, Бой туриб:\n— Афанди турсигимми ювиб қўйдингизми? — деса\n— Ия, яна сийиб қўйдингизми? — дермиш.\nRafaello — ўз-ўзига эмас, албатта, кимгадир совға қилиш учун сотиб олинадиган шоколаддир.


Амударёлик фуқаро хотини ва икки яшар қизини бўғиб ўлдириб, сўнг ўз жонига қасд қилди\nҚорақалпоғистоннинг Амударё тумани даҳшатли қотиллик содир этилди. Туманнинг Қипчоқ маҳалласида истиқомат қилувчи 27 ёшли С.Д. ўз уйида хотини (1995 й.т.) ва икки яшар қизини бўғиб ўлдирди. Сўнг ўз уйининг омборхонасида ўзини-ўзи осди.\nнарсадан чарчаганини, тўйиб кетганини бот-бот такрорлади. Ҳатто ўз жонига қасд қилишини ҳам айтиб ўтди. Шунда мен қўймай сабабини сўраганимда, ...\n16 август куни 60 ёшли фермер 10 йиллик қамоқ жазосига ҳукм қилинганди.\nжойларда хотин-қизлар ва ёшлар томонидан содир этилаётган ўз жонига қасд қилиш ҳолатларини таҳлил қилиш мақсадида вазиятни жойларга ... улар билан индивидуал ишлар ташкил қилинган. «Ҳозирги вақтда ўз жонига қасд қилиш дунё миқёсида жамиятнинг глобал муаммосига айланиб ...\nЖорий йилнинг 20 февраль куни эрталаб Санкт-Петербург шаҳридаги туманлардан бирида Ўзбекистон фуқаросининг жасади топилди.\nмаълумот беришича, жорий 2018 йилда хотин-қизлар орасида ўз жонига қасд қилиш ҳолатлари 37 фоизга камайган. Шунингдек, бу йил ёрдамга ...\nмуассасаларини ўз жонига қасд қилиш ҳаракатлари тўғрисида мажбурий равишда хабардор этиш тартиби ҳақидаги низом Адлия вазирлигида давлат рўйхатидан ўтказилди. ... канали хабар берди. Низомга мувофиқ Ички ишлар органлари ҳар бир ўз жонига қасд қилиш ҳолати юзасидан ўша шахс яшайдиган манзилдаги амбулатор ...\nСамарқандда уч ойда юзга яқин одам ўз жонига қасд қилди\nЎз жонига қасд қилганларнинг 50 нафари вафот этган.\n2018 йил 1 майга қадар бўлган муддатда психиатрия муассасаларини ўз жонига қасд қилиш ҳаракатлари тўғрисида мажбурий равишда хабардор этиш ...


Сувайш каналининг тўсиб қўйилишида айбланган мисрлик капитан-аёл – Газета.uz\nФото: Instagram/ marwa.elselehdar\n7 апрель 2021, 17:15 Жаҳон\n23 март куни Панама байроғи остидаги «Ever Given» контейнер кемаси 200 минг тонна сиғими билан саёзга ўтириб, Сувайш канали жанубидаги транспорт ҳаракатини бутунлай тўсиб қўйди. Содир бўлган жойдан олинган фотосуратларга кўра, кема канал бўйлаб туриб, икки йўналишда ҳаракатларни тўхтатиб қўйганини кўриш мумкин эди. Интернетда «Ever Given» кемаси мисрлик аёл капитан Марва Элселехдар бошқаруви пайтида саёзга ўтирган деган миш-мишлар тарқалган. Нима учун айнан Марва Элселехдар бундай танқидларга учради ва денгиз соҳасида фаолият юритадиган аёлларга нисбатан муносабат қандай? Мазкур масалаларга ойдинлик киритган «Медуза» мақоласининг таржимасини «Газета.uz» тақдим этади.\nДенгизга ошиққан қиз\n29 ёшли мисрлик Марва Элселехдар денгизни болалигидан севарди. У Искандариядаги Араб фан, технология ва денгиз транспорти академиясига (AASTMT) ўқишга киради. Марва халқаро транспорт ва логистика факультетида таҳсил оларди. Бироз вақт ўтгач, у акаси ўқиган денгиз транспорти ва технологияси факультетига кўпроқ қизиқишини англади. Аммо у ерга фақат эркаклар қабул қилинар эди.\nМарва барибир ушбу факультетга ўтиш учун ариза топширди. Унинг аризасини кўриб чиқишдан олдин академия раҳбари Миср қонунчилиги аёлларга капитан лицензиясини беришга рухсат берадими ёки йўқлигини текширишни буюради. Масала ўрганилиб чиқилса, рухсат бор.\nМарва факультет имтиҳонларини муваффақиятли топширди ва у ерда таҳсил оладиган 1200 эркак талабалар орасида биринчи аёл талаба бўлди. Ўқишни 2013 йилда битириб, Миср денгиз хавфсизлиги бошқармасига тегишли бўлган «Аида IV» кемаси капитанининг иккинчи ёрдамчиси сифатида ишга киради. Кема ҳарбийлар учун озиқ-овқат маҳсулотларини Қизил денгиздаги маёққа етказиб беради.\n2015 йилда Марва қўмондонлик штаби аъзоси сифатида кенгайтирилган Сувайш канали бўйлаб биринчи бўлиб сузган «Аида IV» кемасини бошқарган. У ушбу сувларда кема бошқарган араб мамлакатларидан биринчи аёл капитан бўлди.\n«Сувайш каналининг тўсиб қўйилишида — аёл киши айбдор»\n23 март куни «Ever Given» контейнер кемаси саёзга ўтириб, Сувайш канали жанубидаги транспорт ҳаракатини бутунлай тўсиб қўйганида, интернетда кемани айнан Марва бошқарганлиги ҳақида миш-мишлар тарқалди. Бироқ Марва ҳали ҳам «Аида IV» кемасида ишлайди.\nМарва ҳақидаги Arab News мақоласи скриншоти интернет бўйлаб тарқалди. Мақола ҳақиқий эди, лекин унинг сарлавҳаси ўзгартирилиб, «Мисрнинг биринчи аёл капитани Сувайш каналининг тўсиб қўйилишига алоқадор» деб айтилган эди. Ёш аёл ушбу маълумотни Instagram ва оммавий ахборот воситаларида рад қилишига тўғри келди.\n«Мен бу соҳада муваффақиятга эришган аёл эканим ёки мисрлик бўлганим сабабли бундай фикрларга дучор бўлишим мумкин деб ўйладим», — дейди у.\nМарва денгиз соҳасида фаолият юритадиганлар ичида аёллар атиги 2 фоизни ташкил этишини ва у ўқиш пайтида ҳам, иш пайтида ҳам дискриминацияга дуч келганлигини айтган эди. Унинг ўзи потенциал иш берувчилардан аксарияти бортга аёлларни ишга олишни хоҳламагани учун рад жавобини олган. «Бизнинг жамиятдаги одамлар аёлларнинг ўз оилаларидан узоқ вақт денгизда ишлай олишини ҳали ҳам қабул қилмайдилар», — деб қўшимча қилган у.\nМарва Сувайш каналини унинг кемаси тўсиб қўйгани ҳақидаги миш-мишлар унинг репутациясига путур етказиб, карьерасига ҳам зарар етишидан қўрққан.\nАммо салбий шарҳлар билан бирга унга нисбатан кўплаб ижобий мулоҳазалар ҳам билдирилган. Май ойида Марва капитан унвонини тўлиқ олиш учун сўнгги имтиҳонини топширади.\n«Газета.uz» 5 839


«Ўзметкомбинат” маҳсулот экспортини йилига 350 минг тоннага етказмоқчи Ўзбекистон янгиликлари\n«Ўзметкомбинат” маҳсулот экспортини йилига 350 минг тоннага етказмоқчи\n25 November 2019, 16:48\nЎзбекистан, Тошкент –Batafsil.uz ЯА. Жорий йилда “Ўзметкомбинат” тайёр маҳсулот экспортини йилига 350 минг тоннагача етказмоқчи ва бу режалар аниқ асосга эга. Комбинат маҳсулотига талаб, хусусан МДҲ давлатларида ортиб бормоқда. Корхона матбуот хизмати берган маълумотга кўра, бунинг сабаби - чет бозорларига махсулотни илгари суриш стратегиясининг қўлланилиши, шунингдек ташиш ва логистика шароитларининг яхшиланиши билан боғлиқ.\nЯқинда Мосвада бўлиб ўтган “Металл-Экспо” халқаро ярмаркада комбинат вакиллари Украина ва Россиянинг қатор компаниялари билан музокаралар олиб боришди. Таъкидлаш лозимки, комбинат учун мазкур ярмарка Россиянинг шу каби етакчи тадбирларида иштирок этишнинг илк тажриба вазифасини бажарди.\nМузокаралар натижалари бўйича Россиянинг "Галлактика" ва "Метр" компаниялари “Ўзметкомбинат”нинг рангли металлар ва микрокремнеземдан иборат маҳсулотини, Украинанинг "Содружество" компанияси эса пўлатли шарлар ва турли ҳажмдаги арматурани харид қилишга тайёр эканликларини билдиришди.\n“Тахминларга кўра, бу корхоналарга илк маҳсулот етказиб бериш 2020 йилнинг ўрталаригача амалга оширилади. Бу ҳали бошланиши. Кўргазмада иштирокимиз натижалари бўйича кўплаб учрашув ва музокаралар ўтказилиб, уларни янги шартномалар кўринишга айлантиришга ҳаракат қиламиз”, - деб айтди “Ўзметкомбинат” ишлаб чиқариш бошқармаси бошлиғи Рахмат Иномов.\nБугунги кунда “Ўзметкомбинат” минтақада қора металлургия соҳаси бўйича етакчи корхона бўлганлиги боис, унинг маҳсулотлари барча қўшни давлатларга экспорт қилинмоқда. Масалан, Афғонистон ва Қозоғистон металл прокати, Қирғизистон ва Россия мис қотишмалари, Тожикистон сирланган контейнерлар, металл прокати, иссиқлик сақловчи материаллар, Туркманистон – қурилиш материалларини харид қилиб келмоқда. Айни пайтда Озарбайжонга мис ва қотишмаларни эскпорт қилишни ташкил этиш бўйича ишлаб олиб борилмоқда.\n2017 йилда давлат раҳбари томонидан комбинат ишлаб чиқариш қувватлари ва молиявий-иқтисодий аҳволини тубдан яхшилашга қаратилган чоралар тасдиқланган эди. Натижада комбинат хорижнинг SFI Management Group компаниясига ишончли бошқарув асосида топширилган. Эътироф этиш керакки, мазкур компания қисқа муддат ичида сезиларли натижаларга эриша олди.\nМасалан, бир йилдан сўнг комбинатда ферроқотишмаларни ишлаб чиқариш бўйича янги цех ишга туширилди. Янги ишлаб чиқаришнинг фойдаланишга топшириш жараёнида Ўзбекистон Республикаси Президенти Шавкат Мирзиёевнинг иштирок этганлиги мазкур воқеага алоҳида шукуҳ ва тантанаворлик бахш этди. Лойиҳа қиймати 60 миллион долларни ташкил қилиб, бундан 17 миллион доллар Кореянинг Эксимбанки томонидан ажратилган.\n“Жами 2018 йилнинг сентябрь ойида завод томонидан 18 минг тонна шу маҳсулотдан тайёрланган. Цехда 290 киши меҳнат қилмоқда. Лекин бу борада биз аввалом бор, республикада импорт ўрнини босувчи маҳсулот ишлаб чиқаришга эътибор қаратишимиз, экспорт ҳажмини ҳам ошириб боришимиз талаб этилади. Келажакда яна 2 та печь қурилади, ишлаб чиқариш ҳажми қўшимча равишда яна 30 минг тоннагача ошиб, умумий ҳисобда 55 минг тонна ферроқотишмалар тайёрланади”, - деб таъкидлади “Ўзметкомбинат”нинг ферроқотишмалар цехи бошлиғи Дилшод Дўсматов.\nКейинги икки йилда корхонанинг молиявий аҳволи барқарорлашди, янги инвестицион лоийҳаларни амалга ошириш бошлаб юборилди. Янги қуйиш-прокат цехининг қурилиши – шундай лойиҳалардан энг муҳими саналади.\nИталиянинг Danieli компанияси томонидан қурилаётган мазкур қуйиш-прокат цехи 2022 йилда ишга туширилади. Унинг ишга туширилиши билан бир миллион тонна тунука маҳсулотини ишлаб чиқариш учун тегишли шароитлар яратилиб, 1000дан ортиқ киши иш билан таъминланади.\nЛойиҳанинг амалга ошишидан сўнг, завод томонидан тайёр маҳсулот ишлаб чиқариш ҳажми йилида 2.1 миллион тоннага етказилади. Таққослаш учун айтиш мумкинки, 2018 йилда комбинат 1 миллионга яқин тайёр маҳсулот ишлаб чиқарган.


“Озодлик”:ЎХҲ Истанбулда пикет ўтказди « Ўзбекистон Халқ Ҳаракати\n“Озодлик”:ЎХҲ Истанбулда пикет ўтказди\n01 September 2011 - 9:58\n1 сентябр куни Истанбулдаги Ўзбекистон элчихонаси олдига йиғилганлар Каримов сиëсатига ўз норозилиги билдирди.\nТуркиядаги ҳаракат фаоллари, мухолифат тарафдорлари ва турк жамоатчилиги фаолларидан иборат ўнлаб пикетчи президент Ислом Каримов етакчилигидаги Ўзбекистон ҳукумати олдига қатор талабларни қўйди.\nТуркиядаги ҳаракат фаолларидан бири Алибой Йўляхшиевга кўра, талаблар орасида хорижда юрган ўзбек мухолифатининг Ўзбекистонга қайтиши учун имкон бериш ва мамлакатда зудлик билан демократик сайловлар ўтказиш талаби ҳам бор.\n– Бугун расман Ўзбекистон мустақиллиги байрам қилинадиган кун. Лекин биз, биринчидан, 1 сентябрнинг байрам бўлишига қарши эдик. Чунки 1 сентябр Каримов ва унинг гумашталарининг байрами. Ўзбекистон халқи вакиллари эса 1990 йил 20 июнда Ўзбекистон мустақиллигини эълон қилган эди. Ўзбекистон сиëсий жиҳатдан мустақил бўлса-да, озодлик, эркинлик, ҳуррият, демократия жиҳатдан мустақил бўлмади. Шунга қарши эканлигимизни, фикримизни билдириш учун йиғилдик.\nОзодлик: Қанақа талабларни илгари сураяпсизлар?\n– Биринчиси, барча антидемократик тақиқлар бекор қилинсин. Иккинчиси, ҳақиқий матбуот эркинлиги таъминлансин. Учинчиси, сиëсий маҳбуслар сўзсиз озод этилсин. Тўртинчиси, сургундаги мухолифат партиялари ва гуруҳларнинг ватанга қайтиши учун барча ҳуқуқий ва сиëсий-иқтисодий шароитлар яратилсин.\nБешинчиси, бир муддат ичида, бутун мухолиф партия, ташкилот ва ҳаракатлар бемалол қатнашиши мумкин бўлган бир шаклда, мамлакатнинг барча давлат органларига, жумладан, президентликка ҳам эркин, очиқ, одилона сайловлар ўтказилсин!\nБиласиз, кейинги вақтларда чет элдаги Ўзбекистон мухолифати бирлашган¸ Халқ ҳаракати, деган жабҳа ташкил қилган. Май ойида Берлинда таъсис мажлиси ўтди. Шундан бошлаб чет элдаги ва Ўзбекистондаги бугунги ўзбек ҳукуматига мухолиф бўлган кишиларнинг янги Ўзбекистон халқ ҳаракати деган ташкилоти тузилган.\nШу ҳаракатнинг Истанбулдаги аъзолари ўз талабларимиз билан бугун Ўзбекистон элчихонаси олдига йиғилишга қарор қилдик.\nОзодлик: Алибой ака, тахминан қанча одам бор?\n– 50 дан ортиқ бўлди.\nОзодлик: Ҳаммаси Ўзбекистон халқ ҳаракатининг аъзоларими ëки Туркиядаги ўзбекларми?\n– Истанбулдаги ўзбеклар, яна бизнинг фикримизга қўшилган Истанбулдаги ҳуқуқ ҳимоячилари. Туркларнинг Mazlumdar деган ҳуқуқ ҳимояси ташкилоти бор экан, Адолат деган ташкилоти бор экан, Буюк Бирлик партиясидан аъзолар, Истанбулдаги Туркия матбуотидан, газеталардан вакиллар бор.\nОзодлик: Ҳозир сизлар элчихона биносининг олдида турибсизлар-а?\nОзодлик: Элчихонадан биров-ярим чиқиб: “Нимага келдингизлар? Нима мақсадда бу ерда турибсизлар?” деб сўрадими?\n– Жуда кўп милициялар турибди. Улар йўлнинг чеккасида. Элчихонадан ҳеч ким чиқмади. Лекин, дераза пардаларидан мўралаб, бизни росса сёмка қилишди. Пикетнинг бошидан охирига қадар тасвирга олишди, лекин, – деди Ўзбекистоннинг Туркиядаги элчихонаси биноси ёнига пикет учун йиғилган Ўзбекистон Халқ ҳаракати фаолларидан бири Алибой Йўляхшиев.\nАммо, ҳозирга қадар Ўзбекистон халқ ҳаракатидан эшитилган бу каби баёнотлар ортидан танқид нафақат ўзбек муҳолифачтилари, балки айни кезда Ўзбекистон ичкарисидан туриб фаолият юритаётган мустақил журналистлар, ҳуқуқ фаоллари ва кузатувчиларда ҳам кучайиб бормоқда.\nБиз бу танқидларга Ўзбекистон Халқ ҳаракатининг Туркия бўлими раиси Алибой Йўляхшиевнинг муносабатини сўрадик.\nБу тадбир Туркия ОАВда:


Қорақалпоғистонда Ички ишлар органларининг намунали таянч пунклари аниқланди- Kruz.uz\nҚорақалпоғистонда Ички ишлар органларининг намунали таянч пунклари аниқланди\n10:17, 21.02.2018 1098 0 Жамият\n«Ички ишлар органларининг намунали таянч пунклари» танловининг Қорақалпоғистон Республикаси босқичи бўлиб ўтди. Бу ҳақда Қорақалпоғистон Республикаси Ички ишлар вазири ўринбосари Ш.Аюбов «KRuz.uz»га хабар берди.\nБу йилги кўрик танловга «Энг фидойи сектор рахбари» номинациясининг киритилди. Ушбу номинация бўйича Тахтакўпир тумани ИИБ бошлиғи Омирбай Турдибаев ғолиб деб топилди.\nҒолиб бўлганлар Тошкент шаҳрида ўтказиладиган Республика босқичига иштирок этиш учун йўлланма олдилар.\nИчки ишлар вазири ўринбосариШ.Аюбов


Кремний водийси ва Венециянинг ўхшаш томонлари: иқтисодий муваффақиятнинг икки омили – Коммерсант.Уз\nКремний водийси ва Венециянинг ўхшаш томонлари: иқтисодий муваффақиятнинг икки омили\nБеҳзод Ҳошимов – иқтисодчи, Мэдисон (АҚШ)даги Висконсин университети бизнес мактаби докторанти. 2016 йил май ойидан Вайнарт тадбиркорлик марказида тадқиқотчи бўлиб ишлайди. Висконсин университети иқтисодиёт магистри, Сингапурдаги Нанянг технология университети математика бакалаври даражаларига эга. Висконсин университети жамоаси вакили сифатида Федерал захира тизими томонидан 2015 ва 2016 йилларда ўтказилган монетар сиёсат соҳасидаги энг яхши таклифлар танловида қатнашган.\nВенеция империясининг юксалиши ва сўниши – чексиз илмий баҳслар мавзуи. Америкалик иқтисодчилар Дарон Ажамоглу ва Жеймс Робинсон ўзларининг “Нега бир мамлакталар бой, бошқалари эса қашшоқ” номли асарларида Венеция қулаши даврига бутун бошли бобни ажратадилар ва уни истеҳзо билан “Венециянинг музейга айланиши” деб номлайдилар. Даниэл Трефлер (Торонто университети) ва Диего Пуга (Испания Марказий банки) ўзларининг янги тадқиқотларида ушбу масалани тарихий маълумотлар ва назарий моделлар ёрдамида чуқурроқ ўрганадилар. Лекин ушбу тадқиқотда ҳам муаллифлар империя гуллаган даврга эмас, балки унинг таназзулига эътибор берадилар.\nXIII аср охирига келиб Венеция Муқаддас Республикаси, эҳтимол, Рим давридан кейинги Ўрта ер денгизидаги энг улуғвор давлат бўлди.\n800 йилдан 1350 йилга қадар Венеция гуллаб-яшнаши – бу савдонинг ўсиши туфайли юзага келган, ғаройиб сиёсий ва интитуционал ўзгаришлар тарихидир. Ўрта асрлардаги асосий савдо маркази сифатида, Венеция нафақат меъморчилиги, балки тараққий этган институтлари билан ҳам ҳайратга соларди.\nВенециядаги Муқаддас Марк майдони. Ўнг томонда – Дожлар саройи – дожлар қароргоҳи, сенат ва Олий суд мажлислари ўтадиган бино. Фото: TripSavvy\nIX асрдаги қатор қулай воқеалар натижаси ўлароқ, Венеция алал-оқибат сиёсий мустақилликни қўлга киритди. Сиёсий нуқтаи назардан омадли жойлашувга эга эканлиги, мустақилликка эришганлиги Венецияга Ғарбий Европа ва Шом ўртасидаги савдо кўприги вазифасини ўташ имконини берди. Шарқ билан савдо мисли кўрилмаган даромад эшигини очди.\nАммо Ўрта асрлар Ғарбий Европаси феодал савдо институтлари фақат ўта бой қатлам – йирик ер эгалари ва феодал (қирол)га яқин одамларгагина савдо билан шуғулланиш имконини берарди. Бундан ташқари, денгиз савдоси жисмонан оғир иш эди: Шарққа сафар қилишга тахминан уч ой вақт кетарди. Касалликлардан, кемалар ҳалокати ва қароқчиликдан ҳалок бўлиш одатий ҳол саналарди. Анча йирик бизнес-хатарлар ҳам мавжуд эди: агар кема Акко ёки Константинополга, бир ойга бўлсин, кечикиб келса, бозорда жуда кам мол қоларди ва уни юқори нархларда харид қилишга тўғри келарди (бозорнинг саёзлиги). Ва ниҳоят, об-ҳаво туфайли кўрилган зарар бор фойдани йўққа чиқариб юборарди.\nСавдо йўлларининг харитаси\nЛекин буларнинг ҳеч бири ўлжа кетидан қувган асл сайёдларга тўслқинлик қила олмади. Энг катта тўсқинлик савдо анча миқдорда бошланғич пул тикишни талаб қилиши бўлди. Савдо кемаси жуда қиммат турар ва техник хизмат кўрсатиш, бошқариш ва қўриқлашга ҳам озмунча пул кетмасди. Савдо моли эса, кеманинг ўзидан ҳам қиммат бўларди. Архив ҳужжатларига кўра, бутун Венецияда бир нечта оилаларгина бундай сафарни мустақил уюштира олардилар.\nДенгиз савдоси капитал бозорига ноёб талаблар қўярди, у, пировардида, янги контрактлар институтларининг юзага келишини тақозо қилди.\nТалабларнинг ноёблиги қуйидагиларда кўринарди:\nСавдо, қишлоқ хўжалиги ёки ҳунармандчиликка қараганда, анча катта бошланғич капитални талаб қиларди.\nКредит гаровининг иложи йўқ эди, чунки бутун қарз суммаси кўздан “ғойиб” бўларди.\nСавдо сафарига отланган савдогар омонатчининг кўзи остидан йўқоларди, натижада капитал эгаси на иш сифатини, на ўзи ёллаган савдогар (менежер)ниинг виждонан ишлашини назорат қила оларди. Ёлланган савдогар бизнес-жараёнларга яқинроқ тургани боис, у кўпроқ ахборотга эга бўлиб, инвесторни осонгина алдаши мумкин бўларди. Бу – принципал-агентнинг классик муаммосидир.\nБу муаммолар бизнеснинг ва ҳуқуқий муносабатларнинг янги шакллари юзага келишига сабаб бўлди. Айнан Венецияда масъулияти чекланган шерикликнинг ўта муҳим институти – коллагенца (баъзида комменда деб аталарди) юзага келди. Контрактнинг бу кўринишини инсониятнинг келгуси ривожидаги асосий институтлардан бири дейиш ҳам хато бўлмайди.\nКоллагенца қуйидаги тартибда ишларди: икки томон мавжуд – саёҳат қилувчи савдогар ва инвестор (ёки ўтроқ савдогар). Венецияда ўтроқ савдогар буюм (масалан, жун мато) ва пулларни саёҳатчи савдогарга беради, у, айтайлик, Константинополь томон сузади. У ерда товарларни сотади, тушган пулга бошқа буюмлар (масалан, қалампир) харид қилади, уларни Венецияга келтириб сотади. Фойда аввал-бошда қандай келишилган бўлса, ўша бўйича тақсимланади. Эътиборли жиҳати шундаки, коллеганца қўли калтароқ савдогарларга ҳам денгиз савдоси билан шуғулланиш имконини берарди.\nЗаккария Страганарио ва Агади Жованни (ўтроқ савдогар) ўртасидаги коллеганца, 1199 йил, август.\nТаржимаси: “Сафарга чиқувчи савдогар, Заккария Страганарио исмли йигит, қўриқчилар назоратида Константинополга йўл олувчи хусусий кемага чиқиши лозим. Бошқа ҳеч қандай тижорат йўриқномалари берилмайди: Страганарио бошқа барча қарорларга, жумладан “менга яхши кўринган бошқа ҳар қандай ерга” сафарни давом эттириш учун масъул. Фойданинг тақсимоти қуйидаги улушларда бўлади: ўтроқ савдогар учун ¾ ва саёҳатчи садвогар учун ¼ улуш. Агар фойда ўрнига зарар кўрилса, уни тўлиқлигича ўтроқ савдогар кўтаради: “Денгиз ва одамлардан ўз танига зарар кўради”. Сафарга чиққан савдогар, ўтроқ савдогарга маблағ тўламаган ҳолда, катта жаримага тортилади”.\nЗамонамиз Венеция савдогарлари – венчур капиталистлари\nЗамонавий технологиялар ва интернетга қизиқадиганлар учун юқоридаги гаплар Ўрта асрлар ҳақида эмас, балки Кремний водийси тўғрисида кетаётгандек кўринади. Бу ерда, Калифорниядаги Сан-Франциско ярим оролида, Стэндфорд университетидан бироз нарида, бутун дунёга машҳур Intel, AMD, Oracle, Apple, Cisco, Yahoo!, eBay, Google, Facebook и Twitter компаниялари ташкил топган.\nHP асосичлари Уильям Хьюлетт ва Дэвид Паккард – аввал ушбу компания, кейин бутун Водий юзага келган гараж олдида. Фото: LinkedIn\nКремний водийсида коллеганцанинг ўхшаши – венчур контракти мавжуд. Ўтроқ савдогарлар стант деб эмас, балки венчур капиталистлари деб аталади.\n“Сафарга чиқувчи савдогарлар” ҳам бор – стартапчилар, улар, Венецияда бўлгани каби, бошланғич капиталга эга эмаслар ва, қўлларида гаров моли бўлмагани боис, банклар каби анъанавий молиялаш манбалари уларга кредит бермайдилар.\nШарққа йўл оладиган савдо сафарлари каби, венчур инвестицияларида ҳам муваффақият эҳтимоли жуда кам – яхши инвесторда 16 та компаниядан биттасигина фойда келтиради. Хатарнинг юқори эканлиги капитал жалб қилишнинг мураккаблигига сабаб бўлади. Водийдаги тадбиркорлар – ўта юқори малакали, катта амбицияларга эга одамлар бўлиб, ўз ғояларини амалга оширишлари учун катта миқдорда пулга муҳтожлар. Минг йил аввал капитал билан денгиз сафарига чиққан ўтмишдагилар каби, Водий тадбиркорлари ҳам лойиҳа муваффақиятсизликка учраса инвесторга қайтариб бериш иложсиз бўлган маблағларни сарф этишлари лозим. Мана шу жиҳатидан бу фаолият, масалан, саноатдан фарқ қилади – унда қарзни қайтариш учун, ҳеч бўлмаганда цехни, жиҳозлар ёки хом ашёни сотиш имкони мавжуд.\nТадбиркорлар (стартапчилар) ва венчур капиталистлари коллеганцалар каби шартнома тузадилар. Гаров ўрнига капиталистлар стартапдан улуш оладилар, тадбиркорлар эса – бизнесни ривожлаштириш учун маблағга эга бўладилар.\nКремний водийси – XXI аср Венецияси\nЎрта асрлар Венецияси ва замонавий Кремний водийси ўртасидаги ўхшашликлар яна кўп топилади. Мисол учун, қадимда сиёсат ва бизнес марказлари Рим ва Флоренция бўлган эса, ҳозирда Вашингтон ва Нью-Йорк шаҳарларидир. Водий ва Венеция эса, нисбатан чеккада жойлашган бўлсалар ҳам, инновациялар локомотивига айландилар ва аъанавий марказлар “панжасига панжа урдилар”.\nКремний водийси тажрибасини бутун дунёда такрорлашга уринмоқда: Хитой, Россия, Жанубий Корея, Сингапур, Ҳиндистон, Бразилия, Қозоғистон ва бошқа мамлакат ҳукуматлари вакиллари Водийга ташриф буюриб, ўзларида шу каби лойиҳани жорий қилиш ҳақида сўзлайдилар. Худди шу сингари, деярли барча Европа монархлари ўзларида “янги Венеция” қурмоқчи бўлганлар.\nРоссия Бош вазири Дмитрий Медведев ва Apple асосчиси Стив Джобс. 2010 йил. Фото: Дмитрий Астахов/AFP/Getty Images\nЎрта асрлар Венециясида ҳам ўзининг қаҳрамонлари бўлган, улар, Марк Цукерберг ёки Сергей Брин каби, бизнес юритиш муҳитини тубдан ўзгартириб, кескин бойиб кетганлар. Заккария Страганарио (суратда унинг 1199 йилдаги шартномаси акс этган) – хорватиялик қулнинг набираси, коллеганца туфайли бойликка эга бўлган. Илк сафаридан етти йил ўтиб, у Константинополдаги биринчи Венеция ҳокимининг консули лавозимини эгаллаган ва герцог Критдан етти баробар бой бўлган.\nFacebook асосчиси Марк Цукерберг ва Microsoft асосчиси Билл Гейтс. Фото: YouTube\nЗаккария тарихи – ўша пайтлардаги Европа мезонларига кўра, бемисл иқтисодий ва сиёсий мобиллик намойишидир. Айнан Венецияда бунга эришилди ва бунинг ўз сабаблари бор.\nНега энди Калифорния?\nЭкспертлар Кремний водийсининг Гарвард ва Массачусетс технологик институти жойлашган Массачусетсда эмас, айнан Калифорнияда эканлигига юридик асослар ҳам бор, дейишади. Ушбу штатдаги меҳнат қонунчилиги ижросида бир ўзига хослик бор – рақобатдан воз кечиш бўйича келишувларга оид баҳслар (моҳиятан бу ходимларни жалб қилиб олишга тақиқ) иш берувчининг эмас, ходимнинг фойдасига ҳал этилади. Шу тариқа қобилиятли кадрлар салбий юридик оқибатларсиз бошқа компанияларга ишга ўтишлари ёки ўзларининг рақобатчи бизнесларига асос солишлари мумкин. Стэнфорд ҳуқуқшунослари фикрига кўра, айнан мана шу сабабли кўплаб компаниялар бош қароргоҳларини Водийда жойлаштирадилар.\nСтартапларда, ҳайратланарли инновациялардан ташқари, кўзга ташланмайдиган жиҳат ҳам бор, бу – суд можаролари, минглаб варақли ҳуқуқий ҳужжатлар, адвокатлар қўшини, патентлар уруши ва интеллектуал мулкни сақлаб қолиш учун кураш. Судлар ва юридик контрактлар – венчур капиталистлари ва IT-компаниялар кундалик ташвишидир. Тадқиқотларга кўра, венчур контракт қанчалик мураккаб бўлса, фирма муваффақияти эҳтимоли шунчалик юқори бўлади (бу сабаб-оқибат боғлиқлиги эмас, балки шунчаки барқарор статистик кўрсаткичдир).\nБунинг ҳаммаси учун ўта мукаммал суд ва шартномалар ижроси инфратузилмасига эга бўлиш керак.\nБирорта ҳам штатда судьялар малакаси ва контрактлар бажарилиши юзасидан муаммолар йўқлигига қарамай, бир кичик жиҳат Бостонни эмас, айнан Сан-Францискони технологик инновациялар марказига айлантирди.\nКоллеганцадан кейинги Венеция\nИнституциявий яхшиланишлар Венецияни бой қилибгина қолмай, даромадлар тақсимотида ҳам сезиларли ўзгаришларга сабаб бўлди. Мерос туфайли эмас, ўз саъй-ҳаракатлари билан бадавлат бўлган тоифалар юзага келди. Бу савдогарлар, уларнинг инвесторлари каби, алоҳидаликка ва хусусий мулк ҳуқуқлари ҳимоясига талабни ярата бошлади. Рўй берган ўзгаришларнинг афзал жиҳатлари ҳақида узоқ сўзлаш мумкин: дожлар (Италия денгизбўйи республикаларидаги давлат бошлиқлари)нинг мерос қолувчи монархиясига чек қўйилиши, мустақил парламент яратилиши, унинг тасдиғисиз дож ҳеч қандай қарор қабул қила олмаслиги шулар жумласидан. Лекин бизга бу жараёнларга узоқ тарихий истиқболдан назар ташлаш қизиқроқ.\nИнтитуционал иқтисодиёт нуқтаи назаридан беқиёс илгарилаш рўй берди.\nНобель мукофоти лауреати ва иқтисодий тарихчи Дуглас Норт, жамиятлар тараққиётининг тамаддуний тажрибасини ўрганиб, иқтисодий (ва бошқа соҳаларда ҳам) ривожланишнинг “юксак траекторияси”га ўтишнинг зарурий шарт-шароитлари учта эканлиги ҳақида хулосага келди. Венецияликлар уларнинг биринчисини бажаришга муваффақ бўлдилар. Олий табақа ўзи учун қонунлар ёзишни ва бошқаларга ҳам ёйишни бошлади, кўпчилик мамлакатларда бунинг акси кузатиларди: аҳоли учун – қонунлар, ўзлари учун – истиснолар.\nШубҳасиз, Венециядаги сиёсий ўзгаришларнинг муҳим якунларидан бири сифатида ундаги суд тизимини келтириш мумкин.\nКонстантинополь жойлашган Румда венециялик савдогарлар византияликлар билан эмас, ўз ватандошлари билан савдо қилардилар. Талабнинг катталиги Заккария Стагнарио (Ўрта асрлар Цукерберги) каби кўплаб савдогарларнинг Константинополда қолиб кетишларини тақозо қилди.\nЗамонавий Истамбулга келадиган сайёҳлар шаҳарнинг Европа қисмидаги ҳашаматли Бейўғли тумани туташган Галата минорасига ҳайратланиб боқадилар. Айнан ўша ерга, қарийб минг йил аввал Венециялик савдогарлар, кейинроқ эса, Генуя банкчилари кўчиб келишган. Олтин Мугузнинг у томонида тижорат тили, шубҳасиз, итальян тили бўлган. Бу жойнинг номи – “Бейўғли” – венециялик бой савдогар Людовико Гритти ўғли ҳурматига қўйилган. Унинг саройида бугунги кунда Италия консуллиги жойлашган. Венецияликлар византияликларни уларнинг бозорларидан сиқиб чиқарганликлари ҳайратланарли кўринади, аммо бунинг содда изоҳи мавжуд.\nГалата минораси. Фото: Google Plus\nКремний водийсида бўлгани каби, муваффақият тарихи ҳуқуқни қўллаш институтлари билан боғлиқ. Венеция судларининг сифати ва уларнинг нисбатан холислиги савдо контрактларини рўйхатга олишда катта афзаллик берарди. Тадбиркорлар ва инвесторлар потенциал суд муҳокамалари учун Венецияни маъқул кўришарди. Четдан келган савдогарлар Венеция фуқаролари билан иш юритишса, транзакциялар Византия эмас, балки Венеция судлари юрисдикциясига ўтарди. Тижорий можаролар чиқса, иккала томон кўпроқ Венеция судларига ишонарди.\nАгар византиялик қирол саройида таниш-билишга эга бўлса, чет элликлар адолатли суд ҳукмига умид қилмасдилар. Бу эса, ҳатто Акко, Константинополь ёки Искандариядаги хорижий портларда ҳам бизнес муносабатлари мутлақо венецияликлар ўртасида амалга оширилишига сабаб бўлди.\nXIII аср охирларига бориб Венеция энг бой давлатлардан биригина бўлиб қолмай, тижорат соҳасида кўплаб замонавий анъаналарга ҳам асос солди. Молиявий инновациялар қуйидагиларда кўринарди: масъулияти чекланган акциядорлик жамиятлари, қарз мажбуриятлари (айниқса векселлар!)нинг чуқур (ликвидли) бозорлари, қарз, улуш ва ипотека воситалари кенг кўлами учун иккиламчи бозорлар, банкротлик тўғрисидаги қонунчилик (унда ноликвидлик тўловга лаёқатсизликдан фарқланарди), бухгалтериядаги иккиланган ёзув тамойили (иккита бухгалтерия юритиш билан адаштирманг – уларда солиқ тизими анча яхши бўлган), бизнес-таълим (жумладан, валюта конвертацияси учун алгебрадан фойдаланилган), депозит банкинг ва барқарор валюта (Венеция дукати).\nБундан ташқари, Венеция адолатли судлов анъанаси ғарб ҳуқуқий тизимига асос солди, у тижорий қонунлар (Law Merchant)ни, жумладан тижорат контрактлари мониторинги ва бажарилишининг оммавий таъминланишини, юридик шахс – тижорат корпорациялари тушунчасининг юзага келишини ўз ичига олди. Бу инновацияларнинг барчаси хусусий мулкни ҳимоялаш институти самараси бўлиб, у сиёсий бошқарувининг судларга босим ўтказиш имкониятини чекларди.\nМана шу жараёнларни тарихчилар Ғарб цивилизацияси гуллаб-яшнаши ва келгусида бутун дунёда ҳукмрон бўлишининг бошланиши деб санайдилар.\nЎша давр Венеция адолатли судлови ҳақида Уильям Шекспирдан ўтказиб ҳеч ким ёза олмаган.\nШекспир – бадиий адабиёт эмас\nАдабиётни бадиий ва илмий (fiction ва non-fiction)га тақсимлашни нохолис ва нотабиий деб ҳисоблайман. Кафканинг “Жараён”и, Оруэллнинг “1984” ёки Макиавеллининг “Ҳукмдор”и адолатли судлов ва ҳокимият табиатини Афлотуннинг “Давлат” ёки Ролзнинг “Адолат назарияси”дан кам муҳокама қилмайди. Шекспирнинг “Венециялик савдогар” ёки “Меъёр устидан меъёр” комедиялари – ҳам мазмунан, ҳам моҳиятан яққол юридик асарлардир. Машҳур ҳуқуқшунос олим Корнштейн айтганидек, “Венециялик савдогар” пьесаси “адабиётчиларга қараганда, ҳуқуқшунослар томонидан кўп изоҳларга сабаб бўлди”.\nАсар кульминацияси суд залида рўй беради. Муҳокамаларда молиячи Шейлок (миллати – яҳудий) қатнашади, у бой савдогар Антониога унинг коллеганцалари ҳисобига қарз берган бўлади (қарз мажбуриятлари бозорига саломлар!). Агар Антонио қарзни муддатида қайтармаса, Шейлок унинг танасидан бир фунт гўшт кесиб олиш ҳуқуқига эга бўлади.\nАнтонио кемалари ҳалокатга учрайди, вексель бўйича тўлов муддати тугайди. Суд Шейлокнинг ўз ҳақини олиш ҳуқуқини тан олади, лекин ундан раҳмдил бўлишни сўрайди. Аммо яҳудийларни ёмон кўргани учун Антониодан нафратланувчи Шейлок сўзида туриб олади. Суднинг ҳаққонийлиги ва (инглизлар учун) ақлга сиғмайдиган даражада адолатлилиги – сюжет комедиясининг бир қиррасидир. Яна бир муҳим қирра – яҳудийнинг венециялик танасидан бир фунт гўшт кесиб олишни талаб қилишга ҳақли эканлигидир. Бундан ҳам ҳайратланарли факт – Антонионинг дўсти Бассанио малика Порцияга уйланган бўлиб, уларнинг никоҳ тўйлари Антонио қарзга ботиши учун асосий сабаб бўлади. Шунга қарамай, суд шартнома бажарилишини таъминлайди.\n“Венециялик савдогар” фильмидан кадр (The Merchant of Venice, 2004). Антонио ролида – Жереми Айронс. Фото: Empire\nСюжетнинг фожеавий комедия эканлигини тушуниш учун ўша пайтларда Европада яҳудийларнинг ҳуқуқий аҳволи қандай бўлганлигини эслаш кифоя. Комедия яҳудийлар Испанияда оммавий тазйиқ ва қатл қилинишга учраб, кейин буткул ҳайдалганига энди 100 йил бўлганида ёзилган. Келиб чиқиши яҳудий бўлган битирувчига Оксфорд университети дипломи берилиши эса, биринчи бор 1856 йилда – пьеса ёзилганидан 250 йил кейин рўй беради. Шекспир даврида Европанинг аксарият мамлакатларида, маҳаллий аҳоли, боз устига бадавлат акобир билан можарода яҳудий адолатли судловга эришиши мумкинлигини тасаввур ҳам қилиш қийин эди. Яъни, Венеция суди томонидан қонуннинг ҳаддан ташқари сўзма-сўз талқин қилиш факти кулгу остига олинади. Адолатли судлов ўша пайтдаги инсонларнинг ижтимоий, диний ва маънавий қарашларига зид бориши эса, манзарани янада бўрттиради.\nТарих сабоқлари ва замонамиз тажрибалари\nЎрта асрлар Венецияси (ва Кремний водийси ҳам) бизга берадиган биринчи сабоқ – бу хусусий мулк ҳуқуқларини ҳимоя қилишнинг муҳимлиги ва судларнинг холислиги (табиийки, малакали эканлиги ҳам)нинг муҳимлигидир.\nТехнологик тадбиркорлик ривожланишининг яна бир шарти – компания акцияларини фонд биржасида сотиш орқали венчур капиталининг чиқиш имкониятидир. Венеция қарз мажбуриятлари бозори тажрибаси – қулай шароитларда фонд ва инвестиция бозорларининг юзага келиши шубҳасиз эканлигининг яна бир исботидир. Бироқ бу кейинги босқич, илк қадам қўйилмаса, фонд бозори мутлақо фаолият юрита олмайди.\nВенчур инвестициялари ҳажмининг аҳоли жон бошига нисбати географияси\nТехнологик бизнес фаолият юритиши учун зарур бўлган яна кўп омиллар мавжуд: замонавий университетлар, фундаментал илмий тадқиқотлар, юқори малакали меҳнат ресурслари, технопарклар, хусусий тармоқнинг тадқиқот марказлари билан ҳамкорлиги, қимматбаҳо илмий лойиҳаларни молиялаштириш, жаҳон илм-фан ва инновация марказлари билан мустаҳкам алоқа шулар жумласидан.\nТошкентдаги Инҳа университети базасида Mirzo Ulugbek Innovation Center қурилиши биз тўғри йўлда эканлигимизга далолат қилади. АКТ вазирлигининг технологик стартапларни қўллаб-қувватлаш бўйича ташаббусларини фақат қўллаб-қувватлаш мумкин. Лекин, афсуски, бу йўналишдаги муваффақиятлар бошқа ҳокимият органларига боғлиқдир.\nПрофессионал венчур капиталистларни (ҳатто ўзимиздагиларни) қизиқтириш учун хусусий мулк ҳуқуқлари ҳимояланишини кафолатлаш зарур. Шунингдек, бизнес юритишдаги юқори тузилма ва мамлакат хатарларини пасайтириш зарур. Америкалик венчур капиталистлар – ўта гардкам ўйинчилар, ҳатто улар ҳам Ўзбекистонга инвестиция кирита олмаётганликлари бизнес юритишнинг ниҳоятда юқори хатарга эгалигидан сўзлайди.\nШубҳасиз, бир кунда самарали суд тизимини қуриш ва хусусий мулк ҳуқуқлари ҳимоясини таъминлаш имконсиздир. Адолатли судлов ижроси институтларини қуриш ва қўллаб-қувватлаш бўйича жуда катта ишларни амалга ошириш керак. Бироқ бир фактни тўлиқ англаш лозим: иқтисодиёт илм-фани ягона хулосага келган – тараққиёт учун ўзга йўл йўқ.\nВенеция сабоғи адолатли судловнинг сифатли институтлари аҳамиятини яна бир бор намоён этади. Ботқоқда барпо этилган кичик шаҳарча мудратли империяга айланиб, тарихни ўзгартириб юборди, адолатли судлов институтлари эса, бунда асосий ролни ўйнадилар.\nБеҳзод Ҳошимов Венеция венчур капитали хусусий мулк\nПредыдущая запись Ўзбекистон ўз йўловчи вагонларини қуради\nСледующая запись Тўқимачилик экспорти бўйча шартномалар қиймати $1 млрддан ортди\nОрганизаторы Asian Fight: «Мы не обещали, что Сигал посетит стадион»\nFacebook построит в Кремниевой долине жилую «деревню» для сотрудников\nСегодня премьер-министры России и Узбекистана обсудят сотрудничество в торговле и экономике\nБеспорядки на Храмовой горе: убиты трое палестинцев и трое израильтян\nНАК снизила цены на перелеты по нескольким внутренним направлениям\nРустам Азимов «Ўзбекинвест»га раҳбар этиб тайинланди\nНесколько человек пострадали при наезде автомобиля на пешеходов в Тель-Авиве\nВ Узбекистане могут исчезнуть государственные нотариусы


Умавийлар давлатининг ижтимоий ривожланиш ва илм-фан йўлида амалга оширган ислоҳатлари – oliymahad.uz\nУмавийлар давлатининг ижтимоий ривожланиш ва илм-фан йўлида амалга оширган ислоҳатлари\nУмавийлар давлатида халққа ижтимоий таъминотни амалга ошириш муайян кўринишда ривожланди. Бунга мисол тарзида ҳижрий 45-53 йиллар оралиғида ироқ ва ҳижозлик камбағал одамлар ёрдам пулига муҳтож эканликларини билдирувчи махсус битоқа-бўйинтуруқ (бежик) осиб юришган.\nКейинчалик, Умар ибн Абдулазиз даврига келиб ҳижрий 99-101 йилларда тайинланган ижтимоий ёрдам ва маошларни тақсимлаш ва тарқатиш турлари кенгайтирилди. Масалан, қарздорларга ёрдам бериш, оила қуришга қўли калталарга ёрдам сингари. Яна, шунингдек, кўзи ожизларга ёрдам берадиган ходимга, беш нафар етимни қармоғига олганга, мусулмон бўлмаганларга таъминотлар ажратиш жорий қилинди.\nИжтимоий таъминот ишлари бутун давлат бўйлаб йўлга қўйилди. Биргина Ироқнинг ўзида ҳижрий 120-126 йиллар оралиғида вояга етмаган ва бева аёлларга ажратилган маблағ миқдори 10 минг дирҳамни ташкил қилган.\nVII-VIII асрлар мусулмон жамияти умавийлар ҳукмронлиги даврида ҳар жиҳатдан тараққий этди. Бу даврда давлат ҳудудидан ташқаридаги вилоятлар – Шарқий Европа ўлкалари, Узоқ Шарқ, Ҳиндистон ва Ҳабашистон билан савдо алоқалари ўрнатилди.\nVII асрда бу мамлакатлардаги ички ва ташқи сиёсий тушкунлик барқарор эмаслигига қарамай, умавийлар моддий ва маданий ривожланиш давом этди.\nУмавийлар даврида аниқ, табиий ва ижтимоий фанларга эътибор кучли бўлиши билан бир қаторда фиқҳ, ҳадис, тафсир, илмлари соҳаларида мисли кўрилмаган изланишлар олиб борилди. Бунда ижтимоий-маънавий ҳаётда эски динлар ўрнини мустаҳкам эгаллаган Ислом муҳим аҳамият касб этди.\nИслом фақат дингина эмас, балки янги маънавий йўналиш сифатида бутун маданий жараёнга, мусулмон ва бошқа мамлакатлар орасида ижтимоий-маданий, маърифий алоқаларнинг кучайишига ҳам катта таъсир кўрсатди.\nҲамдий Абу Ҳамдия, Ошур, Муҳаммад Аҳмад, Хотаб Умми Сояҳ. Идарату биладиш Шом фил аҳдайнлир рошидия вал уммавия. – Қоҳира: Дор ал-Эътисом, 2009. – Б 335.\nАбу Убайд ибн Салом Ҳаравий ибн Занжавайҳ.Ал-амвал. – Саудия: Дор аш-Шуруқ, 2008. – Б 234.235.\nАбул Фараж Абдураҳмон ибн Али ибн Муҳаммад ибн Жавзий. Сийрату Умар ибн АбдуазизАл-Мунтазам фи тарих ал-мулук вал-умам. – Байрут: Дор ал-кутуб ал-илмия. 1992. – Б 183.\nМуҳаммад Моҳир. Ал-висоқус сиёсия вал идорил оидиа лиласрил уммавий. – Байрут:Дор ал-ҳижр,1987. – Б 433.\n Мовардий. Ал-аҳкам ус султония. – Қоҳира: Дор ал-Маъориф, 1859. – Б 175. 176.\n710300cookie-checkУмавийлар давлатининг ижтимоий ривожланиш ва илм-фан йўлида амалга оширган ислоҳатлариno\nОлдингиМуфтий ҳазрат Татаристон мусулмонлари диний бошқармасига ташриф буюрдиКейингиТажвид дарслари диски сотувга чиқарилди


Lifestyle 23:21 / 13.12.2019 9028\nКам ухлаш кўплаб касалликлар, ошқозондан тортиб инфаркт ва Альцгеймер хасталигигача олиб келиши мумкин. Аммо меъёридан ортиқ ухлаш ҳам зарарли. Хуачжун фан ва технология институти олимларининг аниқлашича, кўп ухлаш кексаларда инсультга учраш хавфини оширади.\nМутахассислар гуруҳи ўртача ёши 62да бўлган 31 750 нафар хитойликнинг соғлиги ва уйқуси ўртасидаги боғлиқликни ўрганди. Уларни олти йил давомида кузатиб боришди. Дастлаб барча қатнашчилар соғлом бўлган бўлса, тадқиқот давомида 1557та инсульт ҳолати қайд этилди.\nТадқиқот давомида ўтказилган сўровда иштирокчиларнинг 24 фоизи кечаси 9 соатдан кўп ухлашини маълум қилди.\nТаҳлилда аниқланишича, 9 соатдан ортиқ давом этадиган тунги уйқу инсультга учраш хавфини 23 фоизга оширар экан.\nКундузи узоқ ухлаш ҳам инсульт эҳтимолини 25 фоизга оширади.\nШуни ҳам қайд этиш керакки, тадқиқот фақат кексалар орасида ўтказилган, уйқунинг давомийлиги тўғрисидаги маълумотлар эса сўров натижаларидан олинган. Бу эса натижа янглиш бўлиши ҳам мумкинлигини билдиради.\n11:00 / 22.05.2020 72772


Кино оламини ларзага келтирган яккакураш усталари ёхуд миллионлаб болаларнинг кумирига айланган актёрлар\n23 декабрь, 2020, 16:12\nТеглар:ММА | Каратэ | Брюс Ли\nУлар бетакрор истеъдод эгаларидир.\nЖаҳон кино оламида жанговар руҳдаги, яккакураш турлари билан йўғрилган фильмлар доимо томошабинлар диққат марказида бўлади. Айниқса, 1970-1990 йилларда ушбу турдаги киноларга эҳтиёж юқори бўлган. Шунинг учун ҳам кино саноатига профессионал спортчиларни жалб қилиш урфга айланади. Улар орасида кейинчалик бу йўналишда шуҳрат қозонган, миллионлаб болаларнинг кумирига айланган қаҳрамонлар пайдо бўлади. Яъни, спортчилик фаолиятидан кўра, актёр сифатида ном қозониб, ўзига хос тарих яратганлар ҳам бор. Улар орасида эса, баъзилари яққол ажралиб туради.\nҚуйида, уларнинг энг машҳурлари билан таништирамиз.\nБу ҳақида сўз борар экан, биринчи навбатда Ли Сяолунг, яъни Брюс Ли кўз олдимизга келади. Брюс Лининг исмини билмайдиган одам бўлмаса керак. Кинода ҳам, жанг санъатлари дунёсида ҳам афсона. 20-асрнинг энг таниқли шахсларидан бири. Жанг санъати билан шуғулланадиган дунё бўйлаб миллионлаб ўғил болаларнинг кумири. Брюс Ли шунчаки кино актёри эмас, у жанг санъатлари оламидаги ҳақиқий файласуфдир. Aктёрликдан ташқари Брюс Ли ўзининг иштирокидаги филмларнинг продюсери, режиссёри ва ҳатто сценарий муаллифи бўлган.\nШунингдек, у жит-кун-до яккакураш турининг ҳамда норасмий тарзда аралаш жанг санъатларининг ҳам асосчиси сифатида эътироф этилади. Афсуски, у 1973 йил 33 ёшида оламдан ўтди. Унинг ўлими билан боғлиқ жуда кўп тахминлар мавжуд.\n1980-90 йилларнинг энг кўзга кўринган актёрларидан бири... Чак кино оламидан ташқари спорт дунёсида ҳам катта шуҳрат қозонган. Каратэ ва кикбоксинг бўйича 7 карра жаҳон чемпиони ҳисобланади. Уни дунёнинг турли ҳудудларидан шогирдлари бор. Жумладан, Ўзбекистондан Хўжамқул Хўжақулов ҳам севимли шогирдларидан бири ҳисобланади. Чак Норрис юртдошимизга Никлос, деб ном қўйганлигини ҳам кўпчилик билса керак. У ўз тажрибасидан келиб чиқиб, яккакураш турларининг чун-кук-до турига ҳам асос солган. Ҳар йили бу йўналиш бўйича дунёнинг кўплаб давлатларидан ташриф буюрган спортчилар иштирокида фестиваль бўлиб ўтади.\nҲақиқий жанг санъати устаси Стивен Сигал ёшлигида каратэ билан шуғулланишни бошлаган, 15 ёшида у айкидони ўрганган ва 17 ёшида Японияга кўчиб ўтган, у ерда шарқона жанг санъатлари фалсафасини тўла ўзлаштиради. Аҳамиятлиси, Стивен Сигал Японияда ўзининг жанг санъати мактабини очишга рухсат олган биринчи ва ягона америкалик бўлди. Aйнан, Японияда Сигалда суратга олиш майдончасида бўлиш насиб этади ва шу тарзда у жанговар фильмларнинг намояндасига айланди.\nУшбу қаҳрамонимиз 14 ёшидан каратэнинг киокушинкай йўналиши билан шуғуллана бошлаган. Кўп ўтмай, у Австралия ва Европа чемпионлигини қўлга киритади. Кейинчалик, бодибилдинг ва кикбоксинг билан ҳам жиддий суръатларда машғулотлар олиб борган. Унинг ушбу спорт турларидаги муваффақиятлари кино оламига етаклайди. Кейинчалик эса унинг бу оламдаги машҳурлик онлари бошланади.\nУшбу актёр кўз олдингизга келиши билан беихтиёр юзингизга кулгу югуради. Ҳа, у кино оламида “портлаш” қилган шахслардан биридир. Яъни, ҳазил ва жанговар йўналишни бирлаштирган комедия жанрининг асосчисидир. У кино оламига каскадёр сифатида кириб келади. Ўша буюк Брюс Лининг фильмларида ҳам каскадёрлик қилган. Яна шуни таъкидлаб ўтиш лозимки, у ўзи иштирок этган кинолардаги мураккаб трюкларнинг барчасини ўзи бажаради. Албатта, бунинг учун юксак даражадаги қобилият бўлиши лозим. Жеки эса бунга қодир. Чунки у кунг-фу ва акробатика бўйича профессионалларнинг профессионалидир!\n1980 йилларнинг яна бир қаҳрамони Жан-Клод Ван Дамм кинога ўзи билан тенгдош бўлган бошқа барча жанг санъатлари актёрларидан олдинроқ келган. Бельгияда таваллуд топган Ван Дамм 12 ёшидан каратэ билан шуғулланган ва бу борада жиддий ютуқларга эришган. У Европа чемпионлигини ҳам қўлга киритган. Шунингдек, кикбоксинг бўйича ҳам турли натижаларни қўлга киритган.\nМарк яккакурашчилар оиласида таваллуд топган. Унинг биринчи мураббийи отаси ҳисобланади. Марк кунг-фу ва каратэ бўйича жиддий ютуқларга эришади. Жумладан, икки спорт тури бўйича у Европа очиқ чемпионати ғолибига айланган. Унинг нафақат отаси балки онаси ҳам ушбу спорт турларидан бир қатор ютуқларни қўлга киритган. Дакаскас капоэйра, дзюдо каби спорт турларини ҳам жиддий равишда ўзлаштирган. Кейинчалик у кино оламини танлади ва бу йўл унга жуда катта шуҳрат келтирди.\nАлбатта, бу борада яна бир қатор юлдузларни ҳам айтиб ўтиш мумкин. Мисол учун, Жет Ли, Боло Янг, Билл Уоллес қолаверса, янги аср юлдузлари ҳам жуда кўп. Улар ҳақида эса кейинги мақоламизда сўз юритамиз.\nUFCда чемпион бўлган каратэ усталари ҳақида биласизми?


АОКА директори ахборот соҳасидаги қонунлар ва бу соҳага куч тузилмаларининг аралашуви борасидаги саволларга жавоб берди\nКеча, 23 июнь куни «International hotel Tashkent» меҳмонхонасида АОКА раҳбарлигидаги «Ахборот хизматлари фаолияти: очиқлик, тезкорлик ва холислик бош мезон» мавзусида миллий конференция бўлиб ўтди.\nKun.uz мухбирига кўра, 180га яқин вазирлик, ташкилотлар ва ҳокимликлар ахборот хизматлари қатнашган тадбирда АОКА, Журналистлар ижодий уюшмаси вакиллари ва депутатлар маъруза қилди.\nУнда таъкидланишича, айни пайтда АОКА томонидан суҳбатдан ўтказилган жами 685 нафар матбуот котиби фаолият юритмоқда. Улар бугун ахборот майдонига тўғри, тезкор ва холис ахборот етказилишида муҳим бўғинга айланиб улгурди.\nТадбир давомида қатор журналистлар ҳам чиқиш қилиб, соҳадаги ислоҳот ва муаммоли бўлиб турган масалалар юзасидан ўз фикрларини билдирди.\nБу борада Kun.uz мухбири:\nЎзбекистонда ахборот соҳасида йилдан йилга янги қонун ва қарорлар кўпайиб бораётгани, улар ОАВни эркинлаштиришга эмас, чегаралашга хизмат қилаётгани,\nKun.uz ва Azon.uz интернет нашрлари атрофида рўй бераётган воқеалар фонида эндиликда мўмин-мусулмонларни ҳайит байрами билан табриклаш учун ҳам экспертиза хулосаси талаб этилиши мумкинлиги ва бу давлатнинг бош қомуси ва қонунларга қанчалик тўғри келиши;\nшунингдек, соҳада АОКА ва Журналистлар ижодий уюшмаси фаолият юритаётган бир вақтда мамлакатдаги куч тузилмаларининг нега ОАВ ишига аралашиш ҳолатлари сақланиб қолаётганига эътибор қаратди.\nАОКА директори Асад Хўжаев саволларга жавобан ўз фикрларини билдирар экан, уларнинг айримларини «риторик» деб атади.\n«Биз ҳаммамиз мамлакатдаги қонунлар бўйича фаолият юритишимиз керак. Агар ҳуқуқий давлат қуриб, унда яшамоқчи бўлсак, қонунларга риоя қилишимиз керак.\nБу қонунларни Ўзбекистон халқи томонидан сайланган депутатлар қабул қиляпти. Уларнинг ишлаши, татбиқ этилиши бўйича, албатта, саволлар юзага келиши мумкин. Кимдир босим деб ўйлайди, кимдир эса хурсанд бўлади.\nБу қонунларга аввало давлат органлари, иккинчидан, журналист ва блогерлар риоя қилиши керак.\nҲозир сўз эркинлиги берилган. Биз буни кўриб турибмиз. Интернетда ҳамма хоҳлаган фикрини айтяпти. Бу ерга чиқиб савол беришингиз ҳам унинг яққол ифодаси», – деди у.\nАОКА директори Асад Хўжаев\nАОКА директорининг давом этишича, одамлар ҳамма масалани суд орқали ечишга ўрганиши керак.\n«Бу борада одамлар учун авваллари судга бориш, судга бериш деган тушунчалар ғалати туюларди. Ҳозир суд тизимидаги ислоҳотлар жуда кўп саволларни ўртадан олиб ташлаяпти. Албатта, суд қарорини ҳам ҳурмат қилишимиз керак.\nИнтернетга келадиган бўлсак, Ўзбекистонда бу соҳани тартибга солиш механизмлари деярли йўқ ва ишламаяпти. Хорижда эса бу механизмлар жуда яхши ишлайди.\nБизга интернет орқали таъқиб қилиш, киберҳужумга учраш, аккаунтни блоклаб қўйиш каби масалаларда кўплаб мурожаатлар бўлади.\nМен «бизда қонун кўпайиб кетди», деган фикрга нисбатан айтаманки, бизда соҳа ҳали тўлиқ тартибга солинмади.\nБу ерда матбуот хизматлари фаолиятини ҳам эътироф этиш керак. Улар ҳозир тўғри ахборотни жамоатчиликка етказиб беришга масъулдир. Аммо уларда ҳам ҳали қўрқув бор. Чунки 2016 йилгача ҳаммани қўрқувга солиш ёки эркин гапиришга тўсиқлар бор эди.\nЎйлашимча, давлатнинг ҳар бир қадамини қонун билан тартибга солиш айримлар томонидан босим деб ҳисобланади. Аммо бу хавотирлар асоссиз.\nБиз энди шу қонунлар нега қабул қилинаётганини асослаб беришимиз керак. Чунки ҳар бир қонуннинг ўз сабаблари бор», – деди Асад Хўжаев.


Гўштдор жўжа боқиш сирлари... - Zamin.uz\n12:26 / 12.06.2018\nГўштдор жўжа боқиш сирлари...\nҚанча истеъмол қилиш керак?\nИнсон соғлом бўлиши учун бир йилда ўртача 10 килограмм парранда гўшти ва 121 дона тухум истеъмол қилиши зарур.\nТаркиби ва ҳазми\nПарранда гўшти тез ҳазм бўлади. Таркиби кимёвий унсурларга бой, 2 ойлик жўжа гўштида 20 фоизга яқин оқсил, 10-12 фоиз ёғ бўлади. Бройлер жўжаси гўштининг ҳазм бўлиш коэффициенти 94-95 фоизга тенг.\nАҳоли хонадонларида тухум учун «Ломанн» (Германия), «Декалп», «Хайсекс» (Голландия), «Хай-Лайн» (АҚШ) ва «Родонит-3» (Россия) зотлари боқилади. Ҳозир бозорларимиздаги тухумларнинг 70 фоизи «Ломанн» зотлари улушига тўғри келади. Ушбу зотли паррандадан уй шароитида бир йилда 270 донагача тухум олиш мумкин.\nБройлер (инглизчада «оловда қовуриш», дегани) — тез етиладиган гўштдор жўжа. Гўштидан асосан парҳез таомлар тайёрланади. Бунинг учун жўжа қисқа муддатда семиртирилади. Бройлерларни боқиш кўпи билан 5-6 ҳафтани ташкил этади.\n38-42 кунда бройлер жўжаларининг тирик вазни 2,3-2,5 килограммга етади. Бундай жўжалар технология бўйича 1-2 кун ичида сўйилиши керак.\nОддий уй жўжаси, асосан, тухум учун боқилади. Гўшт олиш учун оғир вазнли ва тез етиладиган «Росс-308», «Кобб», «Хабборд F-15» бройлер кросслари, «Корниш», «Оқ плимутрок», «Ньюгемпшир» каби сертухум, сергўшт зотли хўроз ва товуқлар чатишишидан олинган дурагай жўжалар танланади.\nМанба: "Оила даврасида" “Замин” янгиликларини “Facebook”да кузатиб боринг\nКоронавирус инқирози: Ўзбекистон ундан қандай чиқади?\n12-03-2020, 20:04, Иқтисодиёт\nCoca-Cola компанияси Ўзбекистонга 31 млн доллар инвестиция киритмоқчи\n11-03-2020, 11:45, Иқтисодиёт\nКоронавируснинг дунё иқтисодиётига таъсири: Ўзбекистон учун хулоса ва тавсиялар\n6-03-2020, 12:46, Иқтисодиёт\nКоронавируснинг Ўзбекистон иқтисодиётига таъсири қандай бўлади?\n5-03-2020, 16:06, Иқтисодиёт\nКоронавирус сабабли олтин нархи рекорд даражада қимматлашди\n25-02-2020, 07:00, Иқтисодиёт\n18-02-2020, 12:26, Иқтисодиёт\nСолиқ текширувларини ташкил этиш ва ўтказиш тартиби белгиланди\nЎзбекистонда долларнинг расмий курси сўнгги ҳафталарда илк бор пасайди\nЭкспорт қилувчи ташкилотларга молиявий ёрдам кўрсатиш тартиби белгиланди


ЯНГИ ДУНЁ » Ҳажвиялар\n-Доктор, кейинги пайтда ўз ақлий қобилиятларимдан шубҳаланаяпман, айрим белгилар туфайли.\n-Қизиқ, қанақа белгилар экан?\n-Жуда ҳавотирли белгилар, масалан,кейинги пайтларда телевизордаги ёлғон-яшиқ гапларга ишона бошлаяпман. Баъзида жинни бўлиб қолмадиммикин? –деб ўйланиб қоламан.\nЎзбек ёзувчиси Тоҳир Малик кунларнинг бирида Қозоғистонга жўнади.Чегарада аскар ундан сўради:\n-Нима иш қиласиз?\n-Мен сиздан кундалик ҳаётингизни ниманинг эвазига кечирасиз деб сўрадим.\n-Қалам эвазига. Шунақами?\n-Унда ёзиб қўямиз: “Маликов Тоҳир қалампуруш”. Read the rest of this entry »\nKommentarer inaktiverade för СИЁСИЙ ЛАТИФАЛАР\nБалки етар майнавозчилик\nКеча ишдан чарчаб келиб кечки овқат устида телевизорни ёқсам, Наврўз байрамини кўрсатаябди. Хайрон бўлдим. “Бугун 19-март бўлса, ҳали байрамга 2 кун бору, нега булар байрам қилишаябди?”,-деган фикр хаёлимдан ўтди. Газеталарда чоп этиладиган теледастурларга кўз ташлайдиган одатим бор. “Шундоқ байрам ўтказилишини кўрмай қолдимми?”, -деб кўрпачада ётган “программа”ни олиб ўқисам, ўша пайтда “Комиссар Рекс” фильми бўлиши керак экан. Демак яна (нечанчидур маротаба) хаммадан яширин ҳолда, ими-жимида шошилинч буйруқни бажариб тадбирни ўтказишмоқда. Демак “жаноби олийлари” байрамни бугун ўтказилишини хохлаб қолганлар. Read the rest of this entry »\n“Ойда-йилда бир бозор,\nуни ҳам ёмғир бузар.”\nОДДИЙ ВОҚЕА ЁКИ “БЕЛИНГИЗНИ ҚИМИРЛАТИБ, КЎЗЛАРИМГА ТИКИЛИНГ”\nЎзбек кино ижодкорлари маҳсулоти – “Тоғлик куёв” бир неча йиллардан бери телеэкранларда қайта-қайта намойиш қилинган бўлсада, уни шу кунгача кўрмаган эканман. Яқинда фильм яна телеээкранларда пайдо бўлди. Тоғнинг куёвлари қанақа бўлар экан деб, ёнбошлаганимча иккала кўзимни телевизорга тикдим. Чунки каминаи камтарин ҳам тоғда ўсганларданмиз. Айрим урф-одатларимизда бошқа жойлардагидан бироз фарқимиз бўлмаса, бошқасининг бари рисоладагидек.\nКинода шаҳарда яшайдиган икки қадрдонлардан бири иккинчисиникига меҳмон бўлиб борганида уй эгасига шундай дейди: “бизда ўғил бор, сизда қиз бор экан, қуда-анда бўлсак, дўстлигимиз риштаси қариндошликка айланиб, муосабатимиз янада мустаҳкам бўларди” -деган гапни қилди. Бу гап мезбонга маъқул келиб, бўлғуси келинни кўришни ихтиёр этган меҳмоннинг талаби дарҳол қондирилди. Мезбон қизини чақирди. Сочларини жамалак қилиб олган бўлғуси келинга меҳмон,- деди:\n-Қизим, сени келин қилмоқчиман, шунга нима дейсан? Read the rest of this entry »\nKommentarer inaktiverade för Замонавий ҳангомалар


Одамларни мажбурий меҳнатга жалб қилаётганларга етарли...\n26.03.2018 15:04 0 348\nОхирги ўн-ўн беш йилда бизда энг кўп муҳокама қилинган мавзулардан бири мамлакатимиз фуқароларининг чет элларда қулликда сақланиб меҳнатга мажбурлангани ҳақида бўлди. Ҳали бу давлатдан, ҳали у давлатдан «ўзбекистонликларнинг паспортлари тортиб олиниб, меҳнатга мажбурланган» деган хабар чиқарди. Ҳозир ҳам дунёнинг аллақайси давлатларида ўзбекистонликлар мажбурий меҳнатда эзилиб юришгандир. Уларнинг ҳужжатлари тортиб олиниб меҳнатга мажбурланганини биз ўша иш ошкор бўлгандан кейингина билаяпмиз.\nТан олайлик, юртдошларимизнинг қаерлардадир ҳақ-ҳуқуқсиз турли ишларга мажбурлангани доим биз учун энг оғриқли масала бўлган. Шу боис охирги йилларда чет элларда ёвуз кишилар қўлига тушиб турли ишларга мажбурланаётган кишилар учун элчихоналаримиз ҳузурида ишонч телефонлари йўлга қўйилди. Юртдошларимиз қулликка тушиб қолмасин деб улар энг кўп борадиган давлатлардаги ҳуқуқни ҳимоя қилиш органлари билан ҳамкорлик қилинаяпти, турли давлатларда элчихоналардан ташқари консулхоналар очилиши мўлжалланмоқда. Мажбурий меҳнатдан озод бўлиб келганларга руҳий кўмак бериш мақсадида Тошкентда реабилитация маркази очилди. Қисқаси, ҳукуматимиз чет элларда юрган юртдошларимизни ўша юртларда ҳам ҳимоя қилиш учун нима керак бўлса ҳаммасини қилмоқчи. Бу қувонарли ҳолат.\nАна шу ерда савол туғилади: хўш, ҳукуматимиз чет элларда ишлаб юрган юртдошларимизнинг ҳимояси учун кўп ишларни қилаётган экан, яна кўп ишларни қилмоқчи экан, бу ишлар яхши, лекин ўзимизда, мамлакатимизда мажбурий меҳнатга жалб қилинаётганларнинг ҳимояси учун нима қилинаяпти?\nЭслайлик, бундан икки йил олдин ҳам бизда ҳаммаси инкор этилар, ўқитувчи ёки бюджет ташкилотлари ходимларининг ҳар хил мажбурий ишларга жалб қилинаётгани ҳақида умуман гапириб бўлмас эди. Бу ҳақда фақат чет эллардаги айрим ўзбекча сайтлар ёзишар эди. Биз эса зўр бериб уларни инкор қилар эдик. Бугунги кунда эса бу ҳақда ўзимизнинг оммавий ахборот воситалари ҳам ёзаяпти. Бироқ ҳозирча бу ишлардан натижа бўлаётгани йўқ. Чунки кўпинча ўша мажбурий меҳнатга жалб қилинаётганлардан «мен ҳашар ишларига, ободонлаштиришга, пахта йиғим-теримига ўз ихтиёрим билан бораяпман» деб тилхат ёздириб олишади. Аммо улар кўча-кўйда барибир меҳнатга мажбурлангани ҳақида гапиришади. Шу туфайли бу ишлар элга ошкор бўлаяпти. Охирги мисол: бундан бир неча кун олдин Каттақўрғонда фожиа юз берди ва ёш ўқитувчи аёл ҳалок бўлди. Расмийларимиз бунинг мажбурий меҳнатга алоқаси йўқ деб баёнот беришди. Аммо касални минг яширманг, барибир иситмаси ошкор қилиб қўяди. Демак, мамлакатимизда кимлардир томонидан мажбурий меҳнатга жалб қилинаётган инсонларни ҳам ҳимоя қилиш вақти аллақачон келган.\nБундан бир неча кун олдин турли сайтларда Олий Мажлис депутатларидан бирининг «ўқитувчиларни мажбурий меҳнатдан ҳимоя қиладиган қонун қабул қилишимиз керак» деб фикр билдиргани ҳақидаги хабар чиқди.\nЭртаси куни эса Адлия вазирлиги ўзининг сайтида ва ижтимоий тармоқлардаги ўз саҳифаларида «Ўзбекистонда мажбурий меҳнат қонун билан тақиқланган» сарлавҳали пост эълон қилди.\nЎша постда ёзилишича, МЖТКнинг 51-моддасига кўра одамларни меҳнатга бирон-бир шаклда маъмурий тарзда мажбурлаган шахсга энг кам иш ҳақининг бир бараваридан уч бараваригача жарима солинади. Агар шу ҳуқуқбузарлик вояга етмаганларга нисбатан содир этилса энг кам иш ҳақининг беш бараваридан ўн бараваригача жарима солинишига сабаб бўлади.\nУшбу кодекс 1994 йилда қабул қилинган ва 2009 йилда унга ўзгартиришлар киритилган.\nҚизиғи, ушбу модданинг иккинчи, яъни «Худди шундай ҳуқуқбузарлик вояга етмаган шахсга нисбатан содир этилган бўлса, энг кам иш ҳақининг беш бараваридан ўн бараваригача миқдорда жарима солишга сабаб бўлади» деган қисми кодексга 2009 йил 21 декабрдаги 236-қонун билан киритилган экан. Унгача эса вояга етмаган шахсларни мажбурий меҳнатга жалб қилганларга жазо ҳам бўлмаган.\nМЖТКдаги 51-моддани ўқир эканман, бизда мажбурий меҳнатга жалб қилинган одам ўша ўзини мажбурлаган шахс устидан нега шикоят қилмаслигининг сабабларидан бирини англагандай бўлдим. Чет элларда юрган юртдошларимиз қулликка тушмасин деб давлатимиз маблағ ва эътиборни аямаса-ю, аммо ўзимизда одамларни мажбурий меҳнатга жалб қилиш жиноят эмас, маъмурий ҳуқуқбузарлик деб ҳисобланса ва бунинг учун арзимаган суммада жарима белгиланса, бу нима деган гап?!.\nБунинг устига ушбу моддада бошқа кўпгина моддалардагидай «йил давомида такроран содир этса жарима миқдори фалон баравар оширилади» деган қўшимча ҳам йўқ. Демак, кимдир бир инсоннинг устидан далил ва фактлар билан «мени мажбурий меҳнатга жалб қилди» деб бир йилда ўн марта мурожаат қилса ҳам ўша инсон бир хил жаримани тўлаб қутулиб кетаверади. 51-моддада одамларни мажбурий меҳнатга жалб қилишнинг салмоғи кўрсатилмагани ҳам тушунарсиздир. Кодекс қабул қилинаётганда, кейин унга ўзгартиш киритилаётганда депутатларимиз оғзига талқон солиб олишганмиди? Масалан, бир кишини мажбурлаган ҳам ўша жаримани тўлайди, минг кишини мажбурлаган ҳам ўша жаримани тўлаб қутулиб кетаверади.\nҚонун чиқаришга масъул бўлган депутат ва сенаторларимизга таклифим шуки, энди одамларни мажбурий меҳнатга жалб қилиш маъмурий ҳуқуқбузарлик эмас, жиноят деб топилиши ва Жиноят кодексида ушбу қилмиш учун арзимаган жарима эмас, балки камида етти-саккиз йиллик озодликдан маҳрум этиш жазоси белгиланиши керак.\nЯна мажбурий меҳнатга жалб қилинаётган инсонларнинг сонига қараб жазони ошириб боравериш лозим. Токи бир кишини мажбурлаган инсон билан ўн, юз, минг кишини мажбурлаган инсон бир хил жазо олмасин. Ана шунда жазо адолатли бўлади.\nАкс ҳолда ҳаммаси «эски ҳаммом, эски тос» қабилида давом этаверади.\nўқитувчи мажбурий меҳнат


Иркутскка учган йўловчилардан 61 нафарининг багажи Самарқанд аэропортида қолдириб кетилди\nСамолётда учиш вазни чегаралангани бунга сабаб бўлган.\n«O‘zaviatsiya» агентлигининг хабар беришича, 2022 йил 28 феврал куни “IrAero” авиакомпанияси томонидан Самарқанд – Иркутск йўналиши бўйича Sukhoi Superjet 100 самолёти билан ИАЕ598 рақамли чартер парвози амалга оширилган.\nАниқланишича, Самарқанд аэропортидан жўнаб кетишдан олдин, самолёт экипажи томонидан маршрутдаги шамолнинг тезлиги ва йўналишини ҳисобга олган ҳолда етарлича ёнилғи қуйиш тўғрисида қарор қабул қилинган.\nШу сабабли экипаж аъзолари Самарқанд аэропортидан жами 90 нафар йўловчи ва 423 кг юк билан учиб кетишган. Ушбу самолётда ўша куни учиш вазни чегаралангани сабабли 61 нафар йўловчининг багажи Самарқанд аэропортида бортга ортилмаган.\n“IrAero” авиакомпаниясидан олинган маълумотларга кўра, йўловчиларнинг қолиб кетган багажларини “Сибир” авиакомпаниясининг 2022 йил 2 мартига режалаштирилган Самарқанд-Иркутск йўналишидаги чартер парвози билан етказилишига келишилган.


Михаэл Шумахернинг Мерседеси интернет орқали сотилмоқда » Скачать музыку бесплатно новинки музыки 2016-2017\nКомментариев: 0 Просмотров: 737 Дата: 31-03-2016, 09:27 Mercedes-Benz SL [/i]Share to Facebook [/i]Share to Twitter [/i] [/i] [/i] [/i] 1986 йилда ишлаб чиқарилган Mercedes-Benz SL сотилиши ҳақида Classic Driver сайтида эълон берилди. Унда ёзилишича, автомобиль 560 SL 6.0 AMG версиясининг саноқли ишлаб чиқарилган нусхаларидан биридир. AMG ательеси 5,6 литрли, 227 от кучига эга стандарт V8 моторни 6 литрли, 300 от кучига эга моторга ўзгартирган, дейди сотувчи. Реставрация натижасида машина тўқ кўк тус олган, салон сайқалланган, иккинчи қатор ўриндиқлари ўрнатилган ва руль чамбараги алмаштирилган. Йўл ўлчаш қурилмасига ишонадиган бўлсак Mercedes-Benz SL 1699 км йўл босган, аммо сотувчининг ўзи негадир 9 999 999 км йўл босганини таъкидламоқда. Пойгачининг ноёб машинаси учун 300 минг доллар сўрашмоқда. - деб хабар бермоқда Carzone.uz нашри.


"Андижон"га бош мураббий бўлган Жамшид Саидов: Билдирилган ишончни оқлашга ҳаракат қиламан - Offside.uz – Offside'да бўлинг, офсайдда қолманг!\nУ ўзига билдирилган бу ишончни оқлашга ҳаракат қилишини айтди.\nСуперлиганинг янги иштирокчисига айланган «Андижон» клуби учун мавсум осон ўтмаслиги ва мураккаб учрашувлар кутиб турганлиги бошиданоқ маълум эди. Чемпионатнинг дастлабки 8 та туридан кейин андижонликлар бир бор ғалаба қозонишди. Яна тўрт дуранг ва уч мағлубият билан 12-ўринда боришмоқда. Албатта, бу натижалар мухлислар ва раҳбарларни қониқтирмаяпти. 8-турда Жиззахда «Сўғдиёна»га имконият бой берилганидан кейин «Андижон»да бош мураббий ўзгарди. Бунгача ушбу лавозимда ишлаб келган Элдор Сакаев истеъфога чиқди. Унинг ўрнига эса клубда ёрдамчи мураббий бўлиб ишлаётган Жамшид Саидов вақтинчалик бош мураббий вазифасини бажарувчи этиб тайинланди.\nАслида ҳам воқеалар ривожи шунга қараб кетаётганди дейиш мумкин. Негаки, жамоанинг кўрсатаётган ўйини ва натижалари ҳеч кимни қониқтирмаётганди. 8 та учрашувда бор йўғи бир бор ғалаба қайд этгани ҳам ишқибозларни ранжитаётганди. Ҳозирча ягона бўлиб турган ғалабасини «Насаф» билан учрашувда қўлга киритганини яхши билсангиз керак. Вилоят ҳокими футболчилар учун барча шароит ва имкониятларни яратиб бераётган бир пайтда жамоанинг бундай эътибордан фойдалана олмаётганлиги ҳам ачинарли, албатта. Олдинда эса «Бургутлар» ва «Шерлар» ўртасидаги тўқнашув турибди. Суперлиганинг 9-турини бугун айнан «Андижон» - «Пахтакор» учрашуви бошлаб беради. Жамшид Саидов учун эса бу дастлабки жиддий имтиҳон бўлади.\n- «Андижон»да Маъруф Абдисаломовнинг таклифига биноан февраль ойида иш бошладим, - деб гап бошлади, Саидов. - Менга ишонч билдиришгани учун раҳмат айтмоқчиман. «Андижон» олдиндан яхши жамоа бўлиб келган. Аммо охирги икки йилни клуб қуйи лигада ўтказишга мажбур бўлди. Айтмоқчиманки, «Андижон» икки йиллик танаффусдан кейин Суперлигага чиқди. Жамоанинг ўз ўрнини топиб олиши учун эса шубҳасиз вақт керак. Бунинг учун тўғри таркиб танлаб олинган. Мақсадимиз Андижон халқини ўз ўйинларимиз ва ғалабаларимиз билан хурсанд қилиш. Эътибор берсангиз, бошқа жамоаларнинг ўйинларини кўрсангиз стадионга мухлислар кам келишяпти. Фақат айрим клубларнинг стадионлари томошабинлар билан тўляпти. Бири «Навбаҳор» бўлса, яна бири «Андижон».\nБиринчи давранинг ярми ҳам ортда қолгани боис жамоаларнинг кучи ва имкониятлари борасида бироз бўлса ҳам фикрлар ҳамда хулосалар чиқаришга етарли бўлмоқда. «Андижон»нинг ҳозирги натижалари эса ҳаммага маълум. Шуни назарда тутган ҳолда вақтинчалик бош мураббийга айланган Жамшид Саидовдан ортда қолган ўйинлар ҳақидаги фикрларини билилишга қизиқдик.\n- Суперлигада 8 та тур ортда қолди. Биз эса ўз майдонимизда фақат икки марта ўйнадик холос. Ушбу учрашувларда ёмон таассурот қолдирмадик. Сафарда эса қийин рақибларга қарши тўқнаш келдик. Яхшими-ёмонми, дуранг натижаларни қайд этиб келдик. Жамоамиз энди-энди ўйинини шакллантириб бормоқда. Ҳозирдан эса клуб ҳақида шошилинч хулоса чиқариш яхши эмас. Ноябрь ойига келибгина аниқ таҳлиллар ва хулосалар юзага чиқади. Бир жиҳатни тўғри тушуниш лозимки, «Андижон» илк бор Суперлигага чиқди. Биринчи йилда эса аввало элитада ўз ўрнини сақлаб қолиши лозим.\n«Андижон»нинг бугунги таркиби ҳақида ҳам турли фикрлар билдирилмоқда. Лекин раҳбарият жамоадаги ўйинчиларни яқин йиллар ичида имкон қадар маҳаллийлаштиришни режалаштирмоқдалар. Жамоанинг ҳозирги таркибида ҳам андижонлик ўйинчилар йўқ эмас, аммо кам. Қишдаги селекцияда эса асосан бошқа клублардан бир қатор футболчилар жалб этилди. Лекин шуни ҳам тўғри тушуниш керакки, мураббийлар рақобатни кучайтириш учун шунга мажбур эдилар. Бироқ жамоага жалб этилган ҳамма футболчилар ҳам ишончни оқлай оляптими деган ҳақли савол ҳам туғилади.\n- Биз таркибга бошқа жойлардан бир қатор ўйинчиларни таклиф этганмиз, - дея мавзуни давом эттирди, бош мураббий. - Уларнинг барчасини бир оила сифатида шакллантириб олишимиз учун эса хоҳлаймизми-йўқми вақт керак. Тушунаман, клуб раҳбарлари ҳам таркибда маҳаллий футболчилар ўйнашсин деб талаб қилишади. Аммо бу бирданига ўз-ўзидан содир бўладиган жараён эмас. Бу ҳам вақтни талаб қилади. Ҳозир исталган жамоани кўринг, таркибида маҳаллий ўйинчилари кам. Ҳаттоки, «Насаф» клубида маҳаллий футболчилари кўп эмас. Ўз вақтида «Бухоро»да ишлаган чоғимда ҳам раҳбарлар мендан маҳаллий футболчиларни кўпайтиришимни сўрашганди. Лекин маҳаллий кадрлар масаласи муаммоли эди ва бунинг учун ҳам вақт керак бўларди. Мағлубиятлар бўлса бу албатта ҳеч кимга ёқмайди. Ҳозирча 8 та тур ўтган бўлса, чемпионатдаги рақобат нақадар кучли бўлаётгани кўриниб турибди. Ҳозир жамоаларнинг очколари борасида фарқлари у қадар катта эмас. Битта мағлубият ёки ғалаба билан эгаллаб турган ўрнингиз ўзгариб кетиши мумкин. Энди Элдор Сакаевнинг ўрнини эгаллаган Жамшид Саидовга ишонч билдирилмоқда. Унинг «Бухоро»да фаолият олиб борганини яхши эслаймиз. Анча йиллардан бери мураббий сифатида меҳнат қилиб келаётгани учун ҳам ўз ишини яхши билади. Аммо ҳар доим мураббийларга қийин бўлиб келган. Масалан, ҳозирги жараёнда ушбу мутахассисга ҳам ҳавас қилиб бўлмайди. Чунки вазиятни қандай бўлмасин ижобий томонга ўзгартиришига тўғри келади.\n- Мени вақтинчалик бош мураббий сифатида тайинладилар. Мен эса масъулиятни яхши тушуниб турибман. Андижон халқини хурсанд қилиш учун бор кучим ва меҳнатимни беришга ҳаракат қиламан. Чунки футбол – бу халқ учун. Бошқа томондан қараганда, «Андижон» билан яхши натижаларни кўрсатсак, бу мураббий сифатида ўзимнинг обрўим учун ҳам яхши бўлади. Ҳозирги жараён ҳам менга қўшимча мотивация беради. Бу ҳам ҳаётнинг бир босқичи. Бизнинг ишимиз мана шундай босқичлардан иборат. Бунгача ёрдамчи мураббий эдим, энди бўлса вақтинчалик бош мураббийга айландим. Биз мухлисларни хурсанд қилиш учун ўйнаймиз. Қолаверса, бизнинг навбатдаги рақибимиз «Пахтакор» бўлади. Стадион ҳам мухлислар билан тўлади деб ўйлаяпман. Бундай пайтда ишқибозларимизнинг қўллаб-қувватлаши биз учун катта аҳамиятга эга. Бундай кучли рақибга қарши ўйинда халқнинг далдаси футболчиларимизга катта руҳий куч беради. Ўша учрашувдан кейин мухлислар билан хурсандчилик қилишни хоҳлаймиз, - дейди мураббий.\nЮқорида айтиб ўтганимиздек, бугун «Андижон» ўз майдонида «Пахтакор»ни қабул қилади. Ҳозирги пайтда эса чемпионатимизда иккита кучли клуб бўлса, бири «Локомотив», яна бири «Пахтакор». Айниқса, Шота Арвеладзенинг жамоаси ушбу мавсумда янада кучлироқ бўлиб қайтди. Хўш, бўлажак учрашув учун Жамшид Саидовнинг режалари қандай? Кучли рақибга қарши қандай чора кўраркин? Бу хусусида ўзи шундай деди:\n- Ҳаммасини вақт кўрсатади. Албатта, «Пахтакор» билан учрашувда таркибда ўзгаришлар бўлади. Жамоа ўйинига ва таркибига бирор-бир янгиликни киритишга ҳаракат қиламиз. Лекин «Пахтакор»га қарши жуда қизиқарли ўйин бўлади. Мухлислар шу куни чиройли ва ҳужумкор футболни кўришади. Биз ижобий натижага эришиш учун бор кучимиз билан ҳаракат қиламиз.\nЛекин яна бир жиҳатни ҳам алоҳида айтишни истардикки, кўпчилик «Андижон»нинг кўрсатаётган ўйинидан норози. Масалан, Жиззахда «Сўғдиёна»га қарши учрашувда ҳам негадир «дим» ўйин кўрсатди. Аслини олганда, бунгача ўтказган ўйинлари борасида ҳам мақтовли гапларни айтиш қийин. Ҳаттоки, «Андижон»ни Суперлигада зерикарли ўйинлардан бирини кўрсатмоқда деган фикрларни ҳам эшитяпмиз. Бу масала бўйича Саидовга мурожаат қилдик.\n- Нима учун оғир? Масалан, «Насаф» жуда яхши жамоа. Биз эса уларга қарши яхши ўйин кўрсатиб ғалаба қозондик. «Динамо»га қарши эса ёмон ўйин кўрсатдикми? Тўғри, ўз майдонимизда дуранг ўйнаб қўйдик. Бунга эса ўзимиз сабабчи бўлдик. Боиси яратилган имкониятларимиздан етарлича фойдалана олмадик. Ўша куни омадимиз чопмади. Футболда омад жуда катта нарса. Европа футболини қаранг. «Барселона» ва «Аякс»дан омад қандай юз ўгирганини ҳамма кўрди. Тўғри, ишқибозларга доим ғалаба керак. Ҳаммани ўз фикри бор. Лекин улар ҳам футболни тушунишларини истардим. Масалан, бир марта футболга кириб ўйин йўқ, деб танқид қилишади. Лекин биз мураббийлар ҳам одаммиз ва биз ҳам хато қиламиз. Албатта, шу ишда меҳнат қилар эканмиз, имкон қадар максимал даражада фаол ишлашга ҳаракат қиламиз. Футболчилар билан ҳаммасини обдон ўрганиб, таҳлил қиламиз, муҳокамалар ўтказамиз. Биз бу жараёнга ҳам катта эътибор берамиз. Албатта, мухлислар стадионга келдими, улар ўз жамоасининг ғалабасини хоҳлашади ва талаб қилишади. Улар учун эса ҳужумкор футбол кўрсатиш керак. Ўз навбатида ўзимиз ҳам худди ишқибозлар каби ютишни жуда-жуда истаймиз. Лекин бир нарсани ҳам унутмаслик керакки, футболда ҳар доим ҳам ўйин ўзингиз ўйлагандек чиқавермайди. Шунинг учун ҳам футболда барқарорлик жуда муҳим ҳисобланади. Тўғри айтдингиз, чемпионатимизда ҳозирда «Пахтакор» билан «Локомотив» кучли ва барқарор ўйнашяпти. Мана, Шота Арвеладзени олайлик. У «Пахтакор» билан энди-энди ўзи истаган ўйинни кўрсата бошлаяпти. Бунинг учун эса унга уч йил керак бўлди. Исталган жамоани шакллантириш учун эса мураббийга аслида ҳам уч йил вақт керак. Андижонда футболга жуда катта эътибор бериляпти. Биз ҳам бунга жавобан жамоани муносиб равишда ўйин кўрсатишини ва Суперлигадаги дебют мавсумимизда ўз ўрнимизни сақлаб қолишни истаймиз. Кейинги йилдан эса режага қараб катта мақсадлар қўйилади. Про-лигадан Суперлигага чиқиб, бирданига натижа кўрсатиш ҳам қийин.\nДарвоқе, «Андижон»га бу йил таклиф қилинган футболчилар орасида легионер Радослав Алексич ҳам бор. Бироқ бу футболчи ҳалигача «Андижон» таркибида майдонга тушиб дебютини ўтказгани йўқ. Қизиқ, у ҳолда уни нима мақсадда олиб келишган, деган табиий савол ҳам туғилади. Ўйнамасдан захирада ўтираверадиган легионер кимга керак?\n- Алексичнинг майдонга тушмаётганига жиддий сабаб йўқ. Ҳа, у ҳали ўйнагани йўқ. Аммо жамоа билан бўлажак учрашувга жиддий тайёргарлик кўряпти. Барибир у легионер. Профессионал сифатида ўзининг спорт формасини яхшилаш устида ишлаяпти. Албатта, унга ҳам ўйнаш учун вақт келади, - дея муносабат билдирди, бош мураббий.\n15/05, 22:35 0


14:00 / 12.03.2019 2451 pdf Ўқиш режими + -\n«Албатта, Лут ҳам юборилган Пайғамбарлардандир» (Соффат, 133-сура)\nҚуръонда ҳукм ва илм берилган пайғамбар деб таъриф этилган Лут алайҳиссалом Нуҳ алайҳиссалом каби қавмини узоқ йиллар ҳақ динга даъват қилганлар. У зот қавмидаги эркаклар нотўғри жинсий алоқа – эркак билан эркак жинсий яқинлик қиларди. Лут алайҳиссаломнинг асосий вазифларидан бир уларни бу қабиҳ ишдан қайтариш эди. Аммо туғёнга кетган қавм Лут алайҳиссаломнинг ўгитларини тингламай, қилаётган гуноҳлари учун келадиган азоблардан ҳам қўрқмай қўйганди.\n«Ва Лутни (юбордик). Унинг ўз қавмига: «Сиздан олдин оламларда ҳеч Ким қилмаган фоҳиша ишни қиласизларми?! Албатта, сизлар аёлларни қўйиб, эркакларга шаҳват ила яқинлик қилмоқдасизлар. Йўқ! Сизлар исрофчи қавмсиз!» деганини эсла. Қавмнинг жавоби: «Уларни қишлоғингиздан чиқариб юборинг, улар жуда ҳам покиза бўлаверадиган одамлар экан», дейишларидан бошқа нарса бўлмади» (Аъроф, 80–82-оятлар).\nЛут алайҳиссаломнинг барча уринишлари зое кетаётган эди. Бузғунчи қавм ўз Пайғамбарига: «Эй Лут, агар гапинг рост бўлса, Аллоҳнинг азобини келтир», дейишади. Улардан умидини узган Лут алайҳиссалом Аллоҳга шундай дуо қиладилар.\n«У «Эй Роббим, менга бузғунчи қавмларга қарши Ўзинг нусрат бер», деди» (Анкабут, 30).\nАллоҳ Лут алайҳиссаломнинг дуосини қабул қилади. У зотнинг уйига келишган, чиройли йигитлар қиёфасидаги учта фариштани юборади. Қавмининг бузуғлигини билган Лут алайҳиссалом меҳмонларнинг ташрифидан хавотирга туша бошлайдилар. Лекин улар жуда хотиржам, сокин ҳолда ўтиришар эди. Меҳмонлар келганини Лут алайҳиссалом ва унинг хотинидан бошқа ҳеч ким кўрмаганди. Хотини бу хабарни қавм эркакларига етказади. Тун чўккан бўлишига қарамай улар Лут алайҳиссалом уйларига етиб келишади. У зот уларнинг йўлини тўсиб меҳмонлар олдида шарманда қилмасликларини сўрайдилар. Табиийки, улар бунга қулоқ тутмадилар. Ниҳоятда оғир вазиятда қолган Лут алайҳиссаломга ҳалиги меҳмонлар:\n«...Сен хавфсирама ва маҳзун ҳам бўлма, албатта, биз сени ва аҳлингни қутқаргувчилармиз. Магар, хотининг ҳалок бўлгувчилардан бўлгандир. Албатта, биз ушбу шаҳар аҳолиси бошига фосиқлик қилганлари туфайли осмондан азоб туширгувчимиз, дедилар» (Анкабут, 34-оят).\nШу вақт эшик парчаланиб уй ичига қаттиқ шамол киради. Жаброил алайҳиссалом қўллари билан ишора қилганларидан сўнг қавмнинг кўзлари кўр бўлиб қолади. Улар бир-бирларини уриб йиқитиб қоча бошлайдилар. Фаришталар Лут алайҳиссаломга кечаси ўз аҳли билан бу ердан чиқиб кетишни, шиддатли овоз келса ҳам орқага қарамасликни буюрадилар. Орқага қараганлар азобга дучор бўлишини таъкидлайдилар. Эрта саҳарда Жаброил алайҳиссалом қанотлари билан Лут алайҳиссалом қавми яшаётган барча шаҳарни осмонга кўтариб, тўнтариб ташлайди. Роббиси ва Пайғамбарига қарши чиққан қавм ҳалок бўлди.\nБу мисолда кўрганимиздек дуо фақат одамларнинг яхшилиги, дунё ва охират саодати учун бўлмаслиги ҳам мумкин. Аллоҳнинг ҳадларидан чиққан, мўминларга зулм қилган қавмининг ҳалокати учун бир қанча Пайғамбарлар дуо қилишган. Лут алайҳиссаломнинг дуоси ҳам бунга бир мисолдир.\n11:40 / 07.06.2019 20086\n15:08 / 12.03.2019 1069\nРасулуллоҳ соллаллоҳу алайҳи васалламнинг котибларидан бири Ҳанзала ибн Робийъ Асадий розияллоҳу анҳудан ривоят қилинади .Абу Бакр мени учратиб қолиб, .Қалайсан, давоми...\n1897 08:00 / 05.01.2021\n1262 08:01 / 06.06.2020\nУбода ибн Сомит розияллоҳу анҳудан ривоят қилинади.Набий соллаллоҳу алайҳи васаллам.Ер юзида қайси бир мусулмон гуноҳ аралаштирмасдан, қариндошлик алоқасини давоми...\n2341 12:50 / 07.03.2019\nАбдулазиз ибн Марвон Дамашққа ҳоким бўлиб борганида умавийлар ичида ундан кўра фасоҳатли гапирадиган, кучли баён қиладиган одам йўқ эди. Бундан бехабар давоми...\n1158 09:00 / 15.10.2020


Хижама – Hijama-Sunna\nХижама сўрмок маъносидаги хажм сўзидан олинган. Бола она кўкрагини сўрса – эмса, арабчасига: ″Хажама ас-сабийю уммаху″,- дейилади. Кон олгувчи шахс хам, конни сўриб олиш йўли билан олса, уни ″Хажжом″ дейилади. Кон олиш касбига: ″Хижама″, кон олинадиган асбоб ускунага эса: ″Михжам″ дейилади. (Лисанул-араб китобидан)\nФукахоларнинг хижамага берган таърифлари:\nБаъзи олимлар хижамани (сўриб олиш шарти билан) сўриб олиш асбоби оркали бошнинг орка томонидан конни чикариб олишга кайд этиб – хослаб кўядилар.\nЗарконий эса: ″Хижама факатгина, бошнинг оркасига хос эмас балки, баданнинг бошка ўринларидан хам хижома килиш мумкин яъни, хижома йўли билан бузилган конни чикариб ташлаш мумкин″,- дейдилар. Хаттобий хам ушбу фикрни кўллаб-куватлайдилар.\nХуллас: ″Сўриб олишга мосланган (хох кадимий, хох замонавий) асбоб-ускуна билан бузилган конни жасад – бадандан чикариб ташлашни хижама″,- дейилади.\nХижама кадимдан маълуму машхурдир. Кадимги Чинликлар (Хитойлар), Бобилликлар ва Фиръавнлар даврларида хам уни амалда кўлланган.\nСаийд ибн Жубайр разияллоху анху Ибн Аббос разияллоху анхумодан, у киши эса, Расулуллох соллаллоху алайхи ва салламдан ривоят килган хадисни Имом Бухорий ўз сахихларида ривоят килдилар:\n«Расулуллох соллаллоху алайхи ва саллам айтдилар: ″Шифо уч нарсададир – асал ичишда, мехжам (хижамада ишлатиладиган асбоб)нинг тилишида (яъни, хижама килдиришда) ва ўт билан куйдиришда. Ва (мен) умматимни ўт билан куйдириб (даволаниш)дан кайтараман″». (Бухорий: 5269)\nСахих Бухорий ва Муслимда кўйидаги хадисни хам ривоят килинади: «Анас ибн Молик разияллоху анхудан, хажжом (кон олувчи)нинг касби хакида сўралганда, у зот: ″Расулуллох соллаллоху алайхи ва саллам хижама килдирганлар. У зот соллаллоху алайхи ва салламга хажжомлик килган Абу Тоййибага икки соъ (ўртача 5 кг атрофида) таъом беришга буюриб ва ахилларига унинг хирожидан бир оз камайтиришни тайинладилар. Кейин (Расулуллох соллаллоху алайхи ва саллам) дедилар: ″Даволанишларинг учун энг афзал нарса хижамадир. Ёки (айтдилар),″Хижама даволарингизнинг энг муносибларидандир″».\nХижаманинг кадимда хам, хозирда хам, жуда кўп хасталиклардан даволанишда сезиларли фойдаси бор эканлигини амалда тажриба билан кўрилганлиги сир эмас.\nКўйидагилар хижама амалий равишда кўлланиб, Аллох Таъолонинг изни билан фойдаси кузатилган хасталиклардир.\n1 – Кон айланиш органларидаги хасталик.\n2 – Кон босими, юрак хасталиклари.\n3 – Кўкрак огриги, нафас кисиши.\n4 – Бош ва кўз огриклари.\n5 – Бўйиндаги, корин бўшлигидаги огриклар хамда мускуллардаги бод (ревматизм) касалликлари.\n6 – Баъзи турдаги юрак, кўкрак хасталиклари хамда бўгинлардаги огриклар ва хоказо…\nЯна бир томони шундаки, баъзи холатларда хижамага атрофдан бошка нарсалар (дори-дармонлар) кўшимча килинмаган холатда хам, у ёлгиз ўзи хам жуда фойдали бўлиб, огрикни енгиллаштиради.\nХижаманинг фойдалари хакида кўпрок маълумот олиш учун Ибн ал-Каййимнинг ″Зодул-Маъод″, Иброхим ал-Хозиймийнинг ″Хижаманинг хукм ва фойдалари″ номли китобларига мурожаат килса булади.\nХижамани билган, тажрибалик киши яъни, хажжомлик малакасига эга бўлган шахс килмоглиги шартдир.\nХозирги кунда Узбекистонда хижама амалиети билан Халк табобати Академияси аьзолари фаолият юритиши мумкин.\nХИЖАМА КИЛИШ ВАКТИ:\nИмом Термизий Абдуллох ибн Аббос разияллоху анхумодан ривоят килган хадисда Расулуллох саллаллоху алайхи ва саллам дедилар: «Сизлар хижама киладиган кунларингизнинг энг яхшиси 17, 19 ва 21-кунлардир» (бу кунлар хижрий ой кунларидир).\nАнас ибн Молик разияллоху анхудан ривоят килинади Расулуллох саллаллоху алайхи ва саллам дедилар: «Кимки хижама килмокчи бўлса 17, 19 ва 21- кунларни танласин, сизлардан бирортангизнинг кони ошиб кетиб уни ўлдириб кўймасин» (яъни, агар бирортангизнинг кони суюлиб, ошиб кетса кайси кунда бўлса хам хижама килаверсин. Бу изох Ибнул Коййимнинг «Зодул-Маъод» китобидан олинди) Ибн Можа ривояти.\nИмом Ибн Можа Ибн Умар разияллоху анхумодан ривоят килган хадисда Расулуллох саллаллоху алайхи ва саллам шундай дедилар: «Оч коринга (эрталабда) килинган хижама яхширокдир. Унда шифо ва барака бор, акл ва зехнни оширади. Аллохнинг баракаси билан пайшанба куни хижама килинглар. Чоршанба, жума, шанба ва якшанба кунлари хижамадан сакланинглар. Душанба ва сешанба кунлари хижама килинглар, у Аллох Айюбни мусибатдан халос килган кун, унга мусибатни чоршанба куни юборганди. Мохов ва пес чоршанба куни ёки чоршанбага ўтар кечаси пайдо бўлади».\nИмом Ибнул Коййим «Зодул-Маъод» китобида айтадилар: «Хадисларда мазкур 17,19 ва 21- кунлар ойнинг иккинчи ярмига тўгри келмокда бу табиблар иттифок килган муддатга мувофикдир. Бу хижама учун энг муносиб вактга далолат килади.\nАгар киши кайсидир сабабга кўра баданидан кон олдиришга эхтиёж сезса кайси кунда бўлса хам хижама килса бўлаверади». (Зодул Маъод» 674 бет)\nКасал одамга хижама килишда кун танланмайди.\nЮкорида айтиб ўтганларимиздан маълум бўладики, хижама баъзи бир одамлар ўйлаганидек фойдасиз иш бўлмай балки, кадим замонлардан бери Хакимлар томонидан тасдикланган жуда хам фойдали тиббий бир амалиётдир. Бизларга ота-оналаримиздан хам кўра мехрибонрок бўлган Пайгамбаримиз соллаллоху алайхи ва саллам бизларни бу ишга таргиб килиб, ўзлари хам амалда кўллаганларини хисобга олган холда, сизу биз мусулмонлар бу манфаатлик ишдан фойдаланмогимиз даркор. Жуда кўп уламолар хижамани амалда кўллаб, унга суннат каби амал килиб, бу борада китоблар таълиф этганлар. Сизу биз мусулмонларга мана шунинг ўзи кифоядир.\nХозирги замон техноген жамиятида (хаво, сув ва озука моддаларида куп микдорда зарарли моддалар борлиги) бизнинг капилляр тармогимиз модда алмашинуви махсулотларини (токсинлар ва бошкалар) уз деворидан етарли даражада утказа олишни уддалай олмай колади. Капиллярлар бу функциясини бузилиши нафакат тери, балки бошка системаларда хам микроциркулятор даражада димланиш-ишемик узгаришларини юзага келишига олиб келади.\nХижама муолажаларини утказганимизда, биз терининг микроциркулятор окимидан кон олиб, капилляр тармогимизга уни узининг физиологик нормасида ишлаши учун ёрдам берган буламиз.\nКаришнинг эритроцитар теориясига кура (Д.И.Финько) одам танасидаги кон умумий хажмининг (5-5.5 л) факат ярми фаолият курсатади. Колган кисми эса талок, жигар, упка, теридаги махсус томирлар ва капиллярлар – кон деполарида сакланади. Бу захира кон кетиш, кучли жисмоний фаолият, кислород етишмаслиги ва бошка холатлар учун аталган.\nТеория муаллифи фикрига кура бу кон вакт давомида сифатини йукотади, димланади, эскиради. Эритроцитларнинг уртача 3-4 ой яшаши бу теорияни тугрилигини курсатади. Етарли булмаган кон айланиш ва димланиш жараёнлари шароитида халок булган эритроцитлар янги пайдо булганлари билан тулик янгиланишга улгура олмайдилар.\nТерининг кон депосида 1 л га якин кон булишини таъкидлаш керак. Вакт утиши давомида бу кон фаол кон айланиш жараёнидан узилиб колади. Натижада нафакат тери, балки бошка аъзоларда хам димланиш-айниш жараёнлари ривожланиши келиб чикади.\nХижама организмнинг захира кучларини уйготиш ва кон пайдо булиш жараёнларини фаоллаштириш максадида юкоридаги димланиб колган конни чикариш учун йуналтирилган. Капилляр конни сунъий йул билан чикариш коннинг шаклли элементларини янгиланиши, ва натижада юмшок тукимлардаги димланиш-ишемик (кон билан таъминланиш бузилиши) жараёнларини йукотилишига олиб келади.\nКОН ОЛДИРГАНДАН СУНГ НИМАЛАРГА ЭЪТИБОР КИЛМОК КЕРАК:\n• Хижама қилингандан сўнг 1-2 кун қаттиқ жисмоний зўриқишдан сақланиб турилади.\n• 24 соат мобайнида хазми оғир овқатлар ва сут махсулотларидан сақланмоқ керак.\n• Хижамадан сўнг инсон дам олиши, асабийлашмаслиги, қаттиқ хаяжонланмаслик лозим.\n• Хижамадан сўнг 1 сутка чекмаслик, яхна ичимликлар, ўта совуқ суюқликларни ичиш ман этилади.\n• Хижамадан (айниқса зулукдан сўнг) сўнг баъзи беморларда тана харорати кўтарилиши мумкин, бу ўша организмда қанақадир инфекция борлигини ва ўша инфекцияга қарши иммунитет кўтарилиб, организм курашаётганини билдиради. Бу холат 1-2 кунда ўтиб кетмаса қўшимча даво чораларни кўриш керак.


Ёш чегарачилар беллашуви\nЖиззахда “Ёш чегарачилар” республика ҳарбий-ватанпарварлик мусобақасининг вилоят босқичи бўлиб ўтди.\nПрезидентимиз Ислом Каримов раҳнамолигида миллий армиямизда, хусусан, ҳарбий кадрлар тайёрлаш борасида изчил ислоҳотлар амалга оширилмоқда. Ҳарбий хизматчиларнинг профессионаллик, жанговарлик ва интеллектуал даражаси юксалмоқда.\nЁш чегарачилар синови\nХоразмда “Ёш чегарачилар” республика ҳарбий-ватанпарварлик мусобақасининг вилоят босқичи бўлиб ўтди.\n“Ватанпарвар” – мамлакат босқичида\nАндижонда “Ёш чегарачилар” республика ҳарбий-ватанпарварлик мусобақасининг вилоят босқичи бўлиб ўтди.\nШарафли хизматга тараддуд\n“Ёш чегарачилар” республика ҳарбий-ватанпарварлик мусобақаларининг Қорақалпоғистон Республикаси босқичида Амударё, Хўжайли, Шуманай, Қўнғирот, Тахтакўпир ва Мўйноқ туманлари касб-ҳунар коллежлари жамоалари баҳслашди.\nЁш чегарачилар танлови\nТермизда “Ёш чегарачилар” республика ҳарбий-ватанпарварлик мусобақасининг Сурхондарё вилояти босқичи бўлиб ўтди.\n“Қалқон” жамоаси ғолиб\nТайлоқ педагогика касб-ҳунар коллежида “Ёш чегарачилар” республика ҳарбий-ватанпарварлик мусобақасининг Самарқанд вилояти босқичи бўлиб ўтди.\nМард ўғлонлар қасамёди\nЎзбекистон Республикаси Мудофаа вазирлиги Шарқий ҳарбий округ ҳудудида жойлашган ҳарбий қисмларнинг бирида муддатли ҳарбий хизматга чақирилган аскарларнинг ҳарбий қасамёд қабул қилиш маросими ўтказилди.\nАндижонда муддатли ҳарбий хизматни ўташга киришган аскарларнинг ҳарбий қасамёд қабул қилишига бағишланган маросим бўлиб ўтди.\nАлп ўғлонлар қасамёди\nБухоро шаҳридаги ҳарбий қисмлардан бирида муддатли ҳарбий хизматга чақирилган аскарлар ҳарбий қасамёд қабул қилди.\nВатанга садоқат тимсоли\nТошкент гарнизони ҳарбий қисмларида йигитлик бурчини ўтаётган аскарларнинг «Ватанга қасамёд» монументи олдида қасамёд қилишига бағишланган тантанали тадбир бўлиб ўтди.\n– Аскарларга яратилган қулайликларни кўриб, ҳавасим келди, – дейди наманганлик Давронбек Юнусов. – Ўғлим Нодирбекнинг ўз йигитлик бурчини аъло даражада ўташига қатъий ишонаман.\nҚасамёд – садоқат ифодаси\nЖанубий-ғарбий махсус ҳарбий округига қарашли ҳарбий қисмлардан бирида бўлиб ўтган муддатли ҳарбий хизматчиларнинг тантанали ҳарбий қасамёд қабул қилиш маросимида давлат ва жамоат ташкилотлари вакиллари, аскарларнинг ота-оналари ва оммавий ахборот воситалари ходимлари иштирок этди.\nЭр киши Ватан учун туғилади\nТошкент ҳарбий округидаги ҳарбий қисмлардан бирида аскарларнинг қасамёд қабул қилиш маросими бўлиб ўтди.\nҲарбий қисм эрта тонгдан мамлакатимизнинг турли вилоятларидан келган ота-оналар, ёшу кекса билан гавжум бўлди. Акаларига ҳавас билан тикилиб турган болалар уларга тақлид қилгандай тек қотишди.\nЎзбекистон Республикаси Ички ишлар вазирлигининг Тошкент олий ҳарбий-техник билим юртида ушбу билим юрти ҳудудида муддатли ҳарбий хизматни ўтайдиган аскарларнинг қасамёд қабул қилишига бағишланган тантанали маросим бўлиб ўтди.\nЧегарачилар қасамёд қилди\nТермизда Ўзбекистон Республикаси Миллий хавфсизлик хизмати чегара қўшинлари сафларида муддатли ҳарбий хизматни ўташ учун келган ёш аскарларнинг тантанали қасамёд қабул қилиш маросими бўлиб ўтди.\nМиллий хавфсизлик хизмати чегара қўшинларининг Қорақалпоғистон Республикасидаги ҳарбий қисмларидан бирида бўлиб ўтган тантанали тадбирда муддатли ҳарбий хизматга чақирилган ёш аскарлар қасамёд қилди.\nНаврўз янги уйларда нишонланади\nСурхондарё вилоятининг Жарқўрғон туманида Ўзбекистон Республикаси Миллий хавфсизлик хизмати чегара қўшинларининг ҳарбий хизматчилари оилалари учун барча шароитга эга кўп қаватли учта янги уй-жой фойдаланишга топширилди.


ЎзА - Сардобаликларга аталган 53 миллион сўмлик маҳсулотни ўзлаштирган шахсга жиноят иши қўзғатилди\nСардобаликларга аталган 53 миллион сўмлик маҳсулотни ўзлаштирган шахсга жиноят иши қўзғатилди\nСардобада сув тошқинидан жабрланган аҳолига кўмаклашиш учун кўплаб инсонпарварлик ёрдами ташкил этилган эди. Аммо бу ёрдамлар ўз эгаларига етиб бормаган ҳолатлар учрагани сир эмас.\nИнсонпарварлик марказига фуқаро М.Ж. Сардоба тумани Қизил ярим ой жамияти раҳбари номидан ҳужжат тайёрлаб келиб, тумандаги 21-сонли мактабга эвакуация қилинган аҳоли учун зарур ноозиқ-овқат маҳсулотларини олган.\nАммо ҳужжат сохта бўлиб, 53 миллион сўмлик маҳсулот ишончни суиистеъмол қилиш йўли билан қўлга киритилгани Бош прокуратура ҳузуридаги Иқтисодий жиноятларга қарши курашиш департаментининг Сардоба тумани бўлими томонидан ўтказилган терговга қадар текширувда аниқланди.\nСохта ҳожатбарор эса олган маҳсулотларини аллақачон пуллаб юборган.\nБош прокуратура матбуот хизмати хабарига кўра, мазкур ҳолат юзасидан жиноят иши қўзғатилиб, тергов ҳаракатлари ўтказилмоқда.\nФирибгарлик учун жазо тайинланади, албатта. Бу жазони ўташ қийин ҳам эмас. Лекин ночор аҳволда қолган одамларга аталган маҳсулотларга кўз олайтиришдек очкўзлик, пасткашлик учун, бировларнинг ҳақини еганлик учун бериладиган муқаррар азобдан бундайлар ҳеч қачон қутила олмайди.


Икки йилда жаҳон иқтисодиёти 12 триллион доллар кўради - ЖССТ\n14 Август 11:00\nJENEVA. Kazinform - Жаҳон соғлиқни сақлаш ташкилоти дунё коронавирусга қарши самарали вакциналарни ишлаб чиқиш ва ишлаб чиқаришга камида 100 миллиард доллар сарфлаши кераклигини тахмин қилмоқда. Бу ҳақда Жаҳон соғлиқни сақлаш ташкилоти бош директори Тедрос Адҳаном Гебрейесус пайшанба куни бўлиб ўтган брифинг чоғида айтди, дея хабар беради Kazinform БМТ янгиликлар сайтига таяниб.\nЖССТ раҳбари Халқаро валюта жамғармасининг баҳолаш маълумотларини тақдим этди. Ҳисоботга кўра, пандемия дунё иқтисодиётига ойига 375 миллиард доллар зарар келтиради тушади. Жаҳон иқтисодиётининг икки йил ичидаги умумий зарари, худди шу ҳисоб-китобларга кўра, 12 триллион доллардан ошади.\n«Дунё пандемиянинг қисқа муддатли таъсирига қарши курашиш учун триллионлаб маблағ сарфлади. Фақатгина катта йигирматалик давлатлари пандемия таъсирини юмшатиш ва юмшатиш учун бюджетни рағбатлантириш чоралари сифатида 10 триллион доллардан кўпроқ маблағни жалб қилди. Бу глобал молиявий инқирозга сарфланган маблағдан уч ярим баравар кўп», - деди Тедрос Адҳаном Гебрейесус.\nТедрос Гебрейесус шу йилнинг апрель ойида Жаҳон соғлиқни сақлаш ташкилоти дунё раҳбарларининг бевосита иштирокида пандемияга қарши кураш бўйича халқаро ҳамкорлик ташаббусини илгари сурганини эслатди.\n«Уч ой ичида биз сезиларли натижаларга эришдик», - деди у.\nЖССТ раҳбарининг сўзларига кўра, ҳозирги вақтда тўққизта экспериментал вакцина клиник синовларнинг иккинчи ёки учинчи босқичидан ўтмоқда. Дунё аҳолисининг қарийб 70 фоизини ташкил этувчи давлатлар ушбу ташаббусга қўшилган.\n«Бу COVID-19га қарши курашиш воситаларини адолатли ва тенг тақсимланишини таъминлайдиган ягона глобал платформа. Аммо муваффақиятли бўлиши учун лойиҳани молиялаштириш керак», - деди Тедрос Адҳаном Гебрейесус.